अंतरराष्ट्रीय प्रेस स्वतंत्रता दिवस – मीडिया की स्वतंत्रता है बुनियादी जरूरत – मुहम्मद ज़करिया खान\nअंतरराष्ट्रीय प्रेस स्वतंत्रता दिवस – मीडिया की स्वतंत्रता है बुनियादी जरूरत\n3 मई को अंतरराष्ट्रीय प्रेस स्वतंत्रता दिवस मनाया जाता है. संयुक्त राष्ट्र महासभा ने प्रेस की आज़ादी को लेकर इस दिन की शुरुआत की थी. प्रत्येक लोकतांत्रिक और जागरूक देश में प्रेस या मीडिया की भूमिका सबसे महत्वपूर्ण होती है. प्रेस किसी भी समाज का आइना होता है. प्रेस की आज़ादी से यह बात साबित होती है कि उस देश में अभिव्यक्ति की कितनी स्वतंत्रता है. भारत जैसे लोकतांत्रिक देश में प्रेस की स्वतंत्रता एक मौलिक ज़रूरत है. आज हम एक ऐसी दुनिया में जी रहे हैं, जहाँ अपनी दुनिया से बाहर निकल कर आसपास घटित होने वाली घटनाओं के बारे में जानने का अधिक वक्त हमारे पास नहीं होता. ऐसे में प्रेस और मीडिया हमारे लिए एक खबर वाहक का काम करती हैं. आज प्रेस दुनिया में खबरें पहुंचाने का सबसे बेहतरीन माध्यम है.\n‘अंतरराष्ट्रीय प्रेस स्वतंत्रता दिवस’ मनाने का निर्णय वर्ष 1991 में यूनेस्को और संयुक्त राष्ट्र के ‘जन सूचना विभाग’ ने मिलकर किया था. इससे पहले नामीबिया में विंडहॉक में हुए एक सम्मेलन में इस बात पर जोर दिया गया था कि प्रेस की आज़ादी को मुख्य रूप से बहुवाद और जनसंचार की आज़ादी की ज़रूरत के रूप में देखा जाना चाहिए. तब से हर साल ‘3 मई’ को ‘अंतरराष्ट्रीय प्रेस स्वतंत्रता दिवस’ के रूप में मनाया जाता है.\nइस दिन को मनाने का मुख्य उद्देश्य था दुनियाभर में स्वतंत्र पत्रकारिता का समर्थन करना और इसकी रक्षा करना. स्वतंत्र पत्रकारिता पर होने वाले हमलों से मीडिया और पत्रकारों को बचाने के लिए इसकी शुरुआत की गई थी. इस वर्ष 2018 में इसका मुख्य लक्ष्य मीडिया की आजादी को गारंटी देने के लिए स्वतंत्र न्यायपालिका की भूमिका को सुनिश्चित करना. साथ ही चुनाव के दौरान मीडिया की भूमिका और चुनाव में पारदर्शिता के साथ, कानून का राज स्थापित करना भी अहम लक्ष्य है.\nभारत जैसे लोकतांत्रिक देश में प्रेस की स्वतंत्रता बुनियादी जरूरत है. प्रेस की स्वतंत्रता का मतलब है कि किसी भी व्यक्ति को अपनी राय कायम करने और सार्वजनिक तौर पर इसे जाहिर करने का अधिकार है. भारत में प्रेस की स्वतंत्रता भारतीय संविधान के अनुच्छेद−19 में भारतीयों को दिए गए अभिव्यक्ति की आजादी के मूल अधिकार से सुनिश्चित होती है.\nपत्रकारिता के प्रारंभिक समय से ही समाज में इसकी महत्वपूर्ण भूमिका रही है. भारत की बात करें तो प्रेस ने आजादी के आंदोलन में अहम् भूमिका निभाई थी. प्रेस ने बहुत जिम्मेदारी के साथ जनता की आवाज बुलंद की. महात्मा गाँधी से लेकर लोकमान्य तिलक, गणेश शंकर विद्यार्थी, लाला लाजपत राय, डॉ. राजेन्द्र प्रसाद, महावीर प्रसाद द्विवेदी, वियोगी हरि और डॉ. राम मनोहर लोहिया जैसे पत्रकारों का नाम बहुत सम्मान से लिया जाता है.उन्होंने अपनी लेखनी के जरिये देशवासियों में आजादी के आंदोलन का जज्बा जगाया था.\nदुनिया भर के लोकतांत्रिक देशों में कार्यपालिका, न्यायपालिका और विधायिका के साथ प्रेस को चौथा स्तंभ माना जाता है. प्रेस इनको जोड़ने का काम करती है. प्रेस की स्वतंत्रता के कारण ही कार्यपालिका, न्यायपालिका और विधायिका को मजबूती के साथ आम जनता की भावना को अभिव्यक्त करने का मौका मिलता है. प्रेस लोगों को जागरूक करने का काम करती है. राजनीतिक दलों और नेताओं को राह दिखाने का काम भी अक्सर मीडिया ही करती है.आम आदमी को रोटी,कपड़ा और मकान की बुनियादी सुविधा मुहैया कराने में भी प्रेस की अहम् भूमिका है. भ्रष्टाचार से लड़ने का काम भी प्रेस ने बखूबी किया है.\nखतरे में है पत्रकारिता\nवैसे तो इस दिन की शुरुआत पत्रकारों की स्वतंत्रता के लिए की गई थी, लेकिन आज पत्रकारों की स्वतंत्रता लगातार छीनी जा रही है. आये दिन पत्रकारों को डराया धमकाया जा रहा है. सच्चाई को सामने लाने की उन्हें सज़ा दी जाती है या तो उन्हें मौत के घाट उतार दिया जाता है या फिर कोर्ट-कचहरी के चक्कर लगाने के लिए फंसा दिया जाता है.\nअंतरराष्ट्रीय संस्था ‘कमेटी टू प्रोटेक्ट जर्नलिस्ट’ के शोध के अनुसार, देश में वर्ष 1992 से अब तक 91 से अधिक पत्रकारों को मौत के घाट उतारा जा चुका है. वहीं अंतरराष्ट्रीय संस्था ‘रिपोर्टर्स विदआउट बॉर्डर्स’ द्वारा 25 अप्रैल 2018 को विश्व प्रेस ‘स्वतंत्रता सूचकांक-2018’ रिपोर्ट जारी की. इस रिपोर्ट में भारत की रैंकिंग पिछले वर्ष की तुलना में दो स्थान गिरकर 138वें स्थान पर पहुंच गई है.\nदेश में सत्ता की नाराजगी का दंश भी मीडिया झेल चुकी है. 1975 में आपातकाल के नाम पर मीडिया का गला घोंट दिया गया था. सेंसरशिप का सामना भारतीय प्रेस को करना पड़ा था. अनेक अखबारों पर सरकारी छापे पड़े. विज्ञापन रोके गए. बहुत से अखबार जुल्म ज्यादती के शिकार होकर अकाल मौत के शिकार हो गए. बहुत से पत्रकारों को जेलों में भी डाला गया. इसके बावजूद भारत की प्रेस घबराई नहीं और इस विपत्ति का डटकर सामना किया.\nफिलहाल भारतीय प्रेस आपातकाल के दिनों की तरह ही सेंसरशिप और सत्ता की नाराज़गी से बचने के लिए सत्ता के सामने नतमस्तक नज़र आती हाई. हाल ही के दिनों में पत्रकारों की हत्या और मौत की धमकियों की जैसे बाढ़ सी आ गई है. गौरी लंकेश की हत्या को ज़्यादा समय नहीं हुआ है. और भी न जाने कितने ही पत्रकार सच लिखने की कीमत कोर्ट कचहरी के चकक्र काटकर चुका रहे हैं. वहीं एक वर्ग ऐसा भी है, जो सत्ता के हर कार्य को सही ठहराने और सत्ता के सामने अपना सब कुछ न्योछावर करने का कार्य कर रहा है.\nवर्तमान में पत्रकारिता पर जातिवाद और सम्‍प्रदायवाद जैसे संकुचित विचारों के ख़िलाफ़ संघर्ष करने और ग़रीबी तथा अन्‍य सामाजिक बुराइयों के ख़िलाफ़ लड़ाई में लोगों की सहायता करने की बहुत बड़ी जिम्‍मेदारी है. लेकिन जितनी बड़ी जिम्मेदारी इसके कंधो पर है, उतनी ही बड़ी लापरवाही मीडिया द्वारा इस क्षेत्र में दिखाई जा रही है. कुछ मीडिया हाउस सिर्फ कुछ रसूखदार लोगों की चाटुकारिता में लगे हुए हैं.\nये मीडिया हाउस मिली हुई स्वतंत्रता का नाजायज़ फायदा उठाकर जनता को गुमराह करने से भी गुरेज़ नही कर रहे हैं. ऐसा प्रतीत होता है जैसे मीडिया अपने उद्देश्य से ही भटक गया है. आमजन को प्राथमिकता देने की बजाय स्वार्थी, धनी, सत्ता और पदलोलुप लोग उसकी प्राथमिकता बन गए हैं. हालांकि ऐसा नही है कि सारे पत्रकार और मीडिया हाउस ऐसा करने में लगे हुए हैं, कुछ साहसी पत्रकार आज भी पूरी तल्लीनता से अपने कार्य को अंजाम देने में लगे हुए हैं,जिनकी वजह से पत्रकारिता पर भरोसा कायम है.\nइंटरनेट का उपयोग बढ़ने से सोशल मीडिया से पत्रकारिता को जितना लाभ हुआ है, उतना ही इससे हानि भी हुई है. सोशल मीडिया के माध्यम से जहाँ दुर्गम से दुर्गम स्थानों की खबर जनता तक पहुंच पाती है, वहीं इसी के माध्यम से लोगों में अफवाह और भ्रामक बातें फैलाकर उन्हें गुमराह किया जा रहा है.\nआज मीडिया को आवश्यकता है कि वह उच्च मानदंडों और आदर्शों पर काम करे जिससे कि कोई भी उस पर उंगलियां न उठा सके, क्योंकि एक पत्रकार सिर्फ खबरों को बताने वाला नहीं है बल्कि वह एक बुद्धिजीवी और सामाजिक प्राणी भी होता है. मीडिया जितना स्वतंत्र होगा, सरकारी कामकाज भी उतने ही पारदर्शी होंगे.\nMuhammad Zakariya khan मई 3, 2018 अंतर्राष्ट्रीय प्रेस स्वतंत्रता दिवस, पत्रकारिता, मीडिया, journalism, press freedome day\nपिछला पिछला पोस्ट: नरगिस पहली अभिनेत्री थीं,जिन्हें राष्ट्रीय फ़िल्म पुरुस्कार से नवाजा गया था\nआगे अगला पोस्ट: आप JNU, BHU, TISS के लिए बोलोगे, पर AMU के लिए नहीं


जनवरी में सेलिब्रेट होंगे यह टॉप5इवेंट, राजस्थानी संस्कृति से रूबरू होने का एक मौका\nby Rahul/ January 12, 2018/ Lifestyle, Trending in Rajasthan/\tNo Comments/\nराजस्थान वीरों की मरूभूमि होने के साथ सांस्कृतिक मेलों और स्थलों से भरा हुआ प्रदेश है। यहां हर महीने में कुछ खास आयोजन होते रहते हैं जिनका सिलसिला कभी नहीं थमता। अब जब नए साल की शुरूआत हो चुकी है तो इस महीने होने वाले फेस्टिवल व इवेंट्स की जानकारी होना तो बनता है। जो लोग क्रिसमस और न्यू ईयर पर कहीं बाहर न जा सके हों, उनके लिए राजस्थान में इस महीने सेलिब्रेट होने वाले इवेंट्स में शामिल होने का एक अच्छा अवसर है। इस लेख में हम आपको बताने जा रहे हैं जनवरी में मनाए जाने वाले राजस्थान के टॉप5फेस्टिवल व इवेंट्स, जो प्रदेश के साथ देशभर में अपनी खास पहचान रखते हैं। आइए, जानते हैं उनके बारे में ….\n1. इंटरनेशनल कैमल फेस्ट-बीकानेर\nइस साल के फेस्टिवल व इवेट्स की शुरूआत होगी कैमल फेस्टिवल से। राजस्थान के बीकानेर जिले में 25वां अंतरराष्ट्रीय ऊंट उत्सव आयोजित होने वाला है। यह इवेंट 13 से 14 जनवरी को आयोजित होगा। पर्यटन सीजन में यह ऊंट उत्सव सैलानियों को अपनी ओर आकर्षित करेगा। पर्यटन मुख्यालय ने इस अंतरराष्ट्रीय ऊंट उत्सव के लिए 15 लाख रुपए मंजूर किए हैं। बीकानेर के धोरों पर ऊंट की सवारी, ऊंटों के करतब और लोक कलाकारों के गीत-संगीत के कार्यक्रमों की राजस्थान के पर्यटन में खास पहचान रखती है।\n2. इंटरनेशनल काइट फेस्टिवल-जयपुर\nइंटरनेशनल काइट फेस्टिवल जयपुराइट्स के लिए एक खास इवेंट है जो यहां चाव से सेलिब्रेट किया जाता है। मकर संक्रांति यानि 14 जनवरी को शहर के पोलो ग्राउण्ड में यह आयोजन होता है जहां रंग-बिरंगी पतंगों से एक-दूसरे को पटकनी दी जाती है। तीन दिन तक चलने वाले इस इवेंट में विदेशों से भी पतंगबाज आते हैं और प्रतियोगिता में भाग लेते हैं। यहां ‘फाइटर काइट’ और ‘डिस्प्ले काइट’ दो सेक्शन कॉप्टिशन कराए जाते हैं। विजेताओं को उम्मेद भवन में पुरस्कार दिया जाता है।\n3. जयपुर लिटरेचर फेस्टिवल-जयपुर\nलेखन-पठन से जुड़े साहित्यकारों के लिए गुलाबी नगरी में हर साल आयोजित होने वाला जयपुर लिटरेचर फेस्टिवल एक खास मायने रखता है। इसे बुक मार्क शो भी कहा जाता है। इस इवेंट में हर साल साहित्य व रचना से जुड़े देसी-विदेशी कलाकार यहां आते हैं और अपने अनुभव सांझा करते हैं। बॉलीवुड से जुड़े कलाकार भी यहां बुलाए जाते हैं। डिग्गी पैलेस में आयोजित होने वाला यह इवेंट 25 जनवरी को शुरू होगा जो 29 जनवरी तक सेलिब्रेट होगा। एंट्री फ्री है।\n4. बणेश्वर मेला-डूंगरपुर\nराजस्थान के जिला मुख्यालय डूंगरपुर से 70 किमी दूरी पर अवस्थित जनजाति तीर्थ बेणेश्वर माही, सोम, जाखम, सलिलाओं, शिव शक्ति और वैष्णव देवालयों और त्रिदेवों के संगम होने से देवलोक का प्रतिरूप सा बन गया है। बेणेश्वर धाम पर माघ शुक्ला एकादशी से आदिवासियों का महाकुंभ प्रारंभ होता है जो क्रमशः विकसित होता हुआ माघ पूर्णिमा पर पूर्ण यौवन पर होता है। बणेश्वर मेला 27 जनवरी से शुरू हो रहा है। मध्यप्रदेश, गुजरात और राजस्थान राज्यों के वनवासियों की संस्कृति एवं समाज की विभिन्न विकासधाराओं का दिग्दर्शन कराने वाला यह मेला आंचलिक जनजाति संस्कृति का नायाब उदाहरण है। राजा बली की यज्ञ स्थली और नदियों के संगम स्थल कारण पुण्यधरा माने जाने के कारण इस मेले में लोग आबूदर्रा में अपने मृत परिजनों के मोक्ष की कामना से पवित्र स्नान, मुण्डन, तर्पण, अस्थि विसर्जन आदि धार्मिक रस्में पूरी करते हैं।\n5. डेजर्ट फेस्टिवल-जैसलमेर\nराजस्थान में रेत के धोरों के बीच जैसलमेर में मनाया जाने वाला डेजर्ट फेस्टिवल एक प्रसिद्ध पर्यटक आकर्षण है। यह राजस्थान पर्यटन बोर्ड द्वारा आयोजित एक तीन दिवसीय त्योहार है जिसे शुरूआत में राजस्थान की तरफ और अधिक विदेशी पर्यटकों को आकर्षित करने के उद्देश्य के साथ शुरू किया गया था। शहर से 42 किमी दूर स्थित सैम रेत टिब्बा में 29 जनवरी से आयोजित होने वाले इस इवेंट में विभिन्न सांस्कृतिक कार्यक्रमों, ऊंट दौड़, पगड़ी बांधने, और सबसे अच्छी मूंछ की प्रतियोगिता का आयोजन किया जाने जाएगा। कालबेलिया नृत्य व घूमर नृत्य यहां का खास आकर्षण है।\nread more: जिफ में छाई अमेरिकन फिल्म ‘मैरिज’, बेस्ट राजस्थानी फिल्म बनी ‘काजल’\nआज मिलेगा देश को नया राष्ट्रपति, NDA के उम्मीदवार रामनाथ कोविंद की स्थिती मजबूत, जाने परिणाम\nAn IAS officer among5other oficials booked for bribery


कुंडली के5सबसे खतरनाक दोष, किसी एक से भी शुरू हो जाता है बुरा समय, जानें उपाय - न्यूज़ हिमाचली News Himachali | हिमाचल की No. 1 हिंदी वेबसाइट\nHome / INDIA / धर्म / कुंडली के5सबसे खतरनाक दोष, किसी एक से भी शुरू हो जाता है बुरा समय, जानें उपाय\nकुंडली के5सबसे खतरनाक दोष, किसी एक से भी शुरू हो जाता है बुरा समय, जानें उपाय\nNovember 24, 2021 INDIA, धर्म\nDangerous Dosha in Kundli: कुंडली में मौजूद गुण-दोष व्यक्ति के जीवन पर बड़ा असर डालते हैं. ज्योतिष में ऐसे ही5सबसे खतरनाक दोषों के बारे में बताया गया है. जब किसी व्यक्ति की कुंडली में कोई अशुभ ग्रह किसी शुभ ग्रह के साथ संयोजन करता है तो ऐसी स्थिति में कुंडली दोष का निर्माण होता है. इन दोषों की वजह से व्यक्ति के जीवन में तमाम तरह की समस्याएं आ सकती हैं. ये दोष आर्थिक स्थिति, करियर, रिश्तों में दिक्कतें, बीमारियों के अलावा समाज में मान-सम्मान और प्रतिष्ठा की हानि जैसे कई स्थायी प्रभाव डालते हैं.\nआइए जानते हैं कुंडली के5सबसे खतरनाक दोष और उनके उपायों के बारे में..\n1. कालसर्प दोष (kaal sarp dosh): कालसर्प दोष का नाम सुनकर ही लोग परेशान हो जाते हैं, लेकिन यदि आपकी कुंडली में कालसर्प दोष है तो उसे समझने की जरूरत हैं, परेशान होने की नहीं. कुंडली में कालसर्प दोष राहु और केतु के एक साथ आने से होता है. इसके अलावा यदि सभी सात प्रमुख ग्रह राहु और केतु ग्रह की धुरी के भीतर होते हैं तो भी व्यक्ति की कुंडली में कालसर्प दोष उत्पन्न होता है. इस दोष की वजह से जीवन में अधिक संघर्ष रहता है. बार-बार बनते-बनते काम बिगड़ जाते हैं.\n- काल सर्प दोष निवारण पूजा करवाएं.\n- मां दुर्गा और भगवान गणेश की पूजा करें.\n- मंगलवार के दिन राहु और केतु के लिए अग्नि अनुष्ठान करें.\n- हनुमान चालीसा का पाठ करें.\n- मंगलवार के दिन सांपों को दूध पिलाएं.\n- कालसर्प दोष निवारण के लिए दुर्गा चालीसा का पाठ भी फलदायी होता है.\n2. मंगल दोष (Mangal dosh): वैदिक ज्योतिष में मंगल दोष की गिनती खतरनाक दोषों में होती है. ये दोष रिश्तों में तनाव की वजह बनता है. जब कुंडली में प्रथम, चतुर्थ, सप्तम, अष्टम अथवा द्वादश भाव में मंगल होता है, तब मांगलिक दोष लगता है. इस दोष को विवाह के लिए अशुभ माना जाता है. एक सफल सुखद वैवाहिक जीवन के लिए बेहद आवश्यक है कि दोनों ही जीवन साथी की कुंडली में मंगल दोष ना हो. यदि किसी एक की कुंडली में मंगल दोष है, तो विवाह के बाद रिश्ते में प्रतिकूल प्रभाव दिखाई देने लगते हैं.\n- मंगल ग्रह के लिए अग्नि अनुष्ठान करें.\n- 108 बार “ॐ भोमाय नमः” का जाप करें.\n- विधि-विधान के साथ मांगलिक दोष निवारण पूजा करवाएं.\n- मंगलवार के दिन मंदिर में मां दुर्गा की पूजा करें और दीपक जलाएं.\n3. केन्द्राधिपति दोष (Kendradhipati dosh): जब भी किसी शुभ ग्रह की राशि केंद्र में होती है तो उसको केन्द्राधिपति दोष लग जाता है. शुभ ग्रह यानि बृहस्पति, बुध, शुक्र, और चंद्रमा. इनमें से बृहस्पति और बुध के कारण होने वाला यह दोष और भी गंभीर और प्रभावी माना जाता है. पहला, चौथा, सातवां और दसवां केंद्र भाव होता है. इसके बाद शुक्र और चंद्रमा का दोष आता है. उपरोक्त दोष केवल शुभ ग्रहों अर्थात बृहस्पति ग्रह, बुध ग्रह, चंद्रमा ग्रह और शुक्र ग्रह पर लागू होता है. यह शनि, मंगल, और सूर्य जैसे ग्रहों पर लागू नहीं होता है. इस दोष की वजह से व्यक्ति को करियर से संबंधित परेशानियां जैसे नौकरी जाना, व्यापार में दिक्कतें, पढ़ाई से संबंधित परेशानी, शिक्षा की हानि आदि परेशानियां झेलनी पड़ सकती हैं.\n- मंदिर में प्रतिदिन भगवान शिव की पूजा करें.\n- प्रतिदिन 21 बार ॐ नमो नारायण का जाप करें.\n- रोजाना 11 बार ‘ॐ नमः शिवाय’ मंत्र का जाप करें.\n4. पितृ दोष (Pitra Dosh): इस दोष के बारे में तो अमूमन ज्यादातर लोग जानते ही हैं. जिस किसी व्यक्ति के पितृ प्रसन्न नहीं होते हैं, उनकी कुंडली में इस दोष का निर्माण होता है. हर साल आने वाले पितृ पक्ष में पितरों का श्राद्ध न करने, श्राद्ध कर्म में भाग न लेने और अपने पितरों की आत्मा की शांति के लिए पूजा-पाठ नहीं करने से ये दोष हावी हो जाता है और व्यक्ति के जीवन में तमाम तरह की समस्याएं उत्पन्न कर सकता है. इसके अलावा जब किसी व्यक्ति की कुंडली में राहु के साथ सूर्य का संयोजन हो या केतु के साथ सूर्य ग्रह का संयोजन हो तो ऐसी स्थिति में भी पितृ दोष बनता है. इस दोष की वजह से जीवन में विकास रुक जाता है. ऐसे व्यक्तियों की या तो नौकरी लगती नहीं है या लगती है तो बहुत ही कम वेतन वाली. ऐसे व्यक्तियों की धन हानि होने लगती है.\n- रोजाना कौवों व पक्षियों को खाना खिलाएं.\n- काशी और गया अवश्य जाएं और वहां अपने दिवंगत पूर्वजों का तर्पण करें.\n- पूरे नियम और विधि विधान के साथ किसी विद्वान ज्योतिषी से पितृ दोष निवारण पूजा कराएं.\n- अमावस्या के दिन सफेद गाय को सुबह हरी घास चढ़ाएं और उनका आशीर्वाद लें. ऐसा करने से आपको पितृदोष की समस्या का समाधान प्राप्त होगा.\n5. गुरु चांडाल दोष (Guru chandal Dosh): सबसे बड़े नकारात्मक दोषों में से एक दोष 'गुरु-चांडाल' दोष है. अगर कुंडली में राहु बृहस्पति एक साथ हों तो यह दोष बन जाता है. कुंडली में कहीं भी यह दोष बनता हो हमेशा नुकसान ही करता है. अगर यह लग्न, पंचम या नवम भाव में हो तो विशेष नकारात्मक होता है. गुरु-चांडाल दोष का अगर समय पर उपाय न किया जाए तो कुंडली के तमाम शुभ योग भंग हो जाते हैं. अक्सर यह दोष होने से व्यक्ति का चरित्र कमजोर होता है. इस योग के होने से व्यक्ति को पाचन तंत्र, लिवर की समस्या और गंभीर रोग होने की सम्भावना बनती है. ऐसे व्यक्ति फिजूलखर्ची में या इधर-उधर धन खर्च कर देते हैं और अपने भविष्य के बारे में ज्यादा ध्यान नहीं दे पाते हैं.\n- गायत्री मंत्र का जाप करें.\n- प्रतिदिन सुबह और शाम के समय 108 बार गायत्री मंत्र का जाप करें.\n- भगवान विष्णु की उपासना करें और बृहस्पति ग्रह की प्रत्येक गुरुवार पूजा करें.\n- गुरुवार के दिन गायों को और जरूरतमंद लोगों को चना दाल और गुड़ का दान करें.\n- चांडाल दोष पूजा कराएं.\n- प्रतिदिन 108 बार ‘ॐ गुरुवे नमः’ मंत्र का जाप करें.\n- ‘ॐ राहवे नमः’ मंत्र का 108 बार प्रतिदिन जाप करें.\nकुंडली के5सबसे खतरनाक दोष, किसी एक से भी शुरू हो जाता है बुरा समय, जानें उपाय Reviewed by News Himachali on November 24, 2021 Rating: 5


कोविड-19 के बाद की दुनिया में अरुंधती रॉय की किताब ‘आज़ादी’ - Live Aaryaavart\nHome देश साहित्य कोविड-19 के बाद की दुनिया में अरुंधती रॉय की किताब ‘आज़ादी’\nकोविड-19 के बाद की दुनिया में अरुंधती रॉय की किताब ‘आज़ादी’\n· किताब का एक ख़ास हिस्सा नए नागरिकता क़ानून (सीएए), एनपीआर-एनआरसी और इनके ख़िलाफ़ चले आंदोलनों के बारे में है।\n· लेखिका ने कोरोना के बहाने वैश्विक महामारी के मायने और समाज पर उसके व्यापक प्रभाव को नए नज़रिए से देखने की कोशिश की है।\nनई दिल्ली : बुकर पुरस्कार प्राप्त प्रसिद्ध लेखिका अरुंधति रॉय की नवीनतम पुस्तक ‘आजादी’ अब जल्द ही पुस्तक प्रेमियों के लिए उपलब्ध होगी। राजकमल प्रकाशन द्वारा प्रकाशित यह पुस्तक इसी नाम से अंग्रेजी में सितम्बर, 2020 में छप चुकी है, जिसका हिन्दी अनुवाद रेयाज़ुल हक़ ने किया है। यह एक निबंध-संग्रह है जो अधिनायकवाद के बढ़ते वर्चस्व के दौर में दुनिया को स्वतंत्रता का अर्थ बतलाती है। इस निबंध-संग्रह में लेखिका ने भाषाओं की भूमिका और कोविड-19 जैसी वैश्विक महामारी के बीच नई वैकल्पिक व्यवस्था के बारे में विचार किया है। आज़ादी—कश्मीर में आज़ादी के संघर्ष का नारा है, जिससे कश्मीरी उस चीज़ की मुख़ालफ़त करते हैं जिसे वे भारतीय क़ब्ज़े के रूप में देखते हैं। विडम्बना ही है कि यह भारत की सड़कों पर हिन्दू राष्ट्रवाद की कट्टर विचारधारा की मुख़ालफ़त करनेवाले लाखों अवाम का नारा भी बन गया। आज़ादी की इन दोनों पुकारों के बीच क्या है–क्या यह एक दरार है या एक पुल है? इस सवाल के जवाब पर ग़ौर करने का वक़्त अभी आया ही था कि सड़कें ख़ामोश हो गईं। सिर्फ़ भारत ही नहीं, पूरी दुनिया की सड़कें। कोविड–19 के साथ आई आज़ादी की एक और समझ, जो कहीं ख़ौफ़नाक थी। इसने मुल्कों के बीच सरहदों को बेमानी बना दिया, सारी की सारी आबादी को क़ैद कर दिया और यह आधुनिक दुनिया ऐसे ठहर गई जैसा कभी नहीं देखा गया था। रोमांचित कर देनेवाले इन लेखों में अरुंधति रॉय कहती हैं कि हमें दुनिया में बढ़ती जा रही तानाशाही के इस दौर में आज़ादी के मायनों पर ग़ौर करना ही होगा। इन लेखों में, हमारे बेचैन कर देनेवाले इस वक़्त में निजी और सार्वजनिक ज़ुबानों पर बात की गई है, बात की गई है क़िस्सागोई और नए सपनों की ज़रूरत की। रॉय के मुताबिक़, महामारी एक नई दुनिया की दहलीज़ है। जहाँ आज यह महामारी निराशा और तबाही लेकर आई है, वहीं यह नई क़िस्म की इंसानियत के लिए एक दावत भी है। यह एक मौक़ा है कि हम एक नई दुनिया का सपना देख सकें।\nगौरतलब है कि राजकमल प्रकाशन से अरुंधती रॉय की मामूली चीज़ों का देवता, अपार खुशी का घराना, बेपनाह शादमानी की ममलिकत (उर्दू में), न्याय का गणित, आहत देश, भूमकाल : कॉमरेडों के साथ, कठघरे में लोकतंत्र, एक था डॉक्टर एक था संत किताबें प्रकाशित हो चुकी हैं। अरुंधती रॉय ने अपनी नवीनतम पुस्तक के हिंदी अनुवाद आने पर कहा, “मेरे लिए यह बड़े फ़ख़्र और ख़ुशी की बात है और एक बेहतरीन सियासत की मिसाल है कि राजकमल प्रकाशन अंग्रेज़ी में आने के महज़ कुछ हफ़्तों के भीतर मेरी नई किताब को हिंदी में प्रकाशित कर रहा है। इस किताब के पहले निबंध का विषय भाषा है - कि दुनिया के इस हिस्से में, जहां हम कई ज़ुबानों के बीच जीते हैं, कैसे वहाँ लिखना शुरू करने से भी पहले, ख़ुद अनुवाद अपने आप में सृजन की एक मौलिक कार्रवाई है।” अनुवादक रेयाज़ुल हक़ ने अनुवाद पर अपने अनुभव साझा करते हुए कहा, “इस अनुवाद में राजकमल प्रकाशन ने शुरुआत से ही बहुत उत्साह और दिलचस्पी दिखाई और उनका सहयोग बहुत ही महत्वपूर्ण रहा है। आज यह एक साहस का काम भी है। अरुंधति रॉय की इच्छा थी कि अनुवाद एक ऐसे लहजे में हो जो इस किताब की सियासत, इसके जज़्बे और लोगों की बोलचाल - सबके बीच एक रिश्ता बनाए रखे। मेरी कोशिश यही रही.रॉय ने यह यक़ीनी बनाया कि अनुवाद करते हुए मुझे कोई मुश्किल न आए और समस्याओं को उन्होंने फ़ौरन सुलझाया. आज़ादी एक ऐसी दुनिया का नक़्शा है जो हमारी मंज़िल है और जिससे हम रवाना हो रहे हैं, जो बनते हुए बिखर रही है, बिखरते हुए बन रही है। क़ब्रिस्तानों में बने घरों और क़ब्रिस्तान बनते घरों वाली एक दुनिया। इसका अनुवाद मुश्किल था, क्योंकि यह हमारी कमज़ोरियों और हमारे ज़ख्मों के बारे में है, लेकिन यह उतना ही आसान था क्योंकि यह उम्मीदों और सपनों के बारे में है।”\n· आज के समय में जब समाज को बाँटने की कोशिशें और नफ़रत की राजनीति मज़बूत हो रही है, ऐसे में लेखिका विचार करती हैं कि इस दौर में क़िस्सागोई और भाषा की भूमिका कितनी अहम है।\n· किताब का ख़ास हिस्सा नए नागरिकता क़ानून (सीएए) और एनपीआर-एनआरसी के बारे में है, और इनके ख़िलाफ़ आंदोलनों के बारे में भी।\n· लेखिका ने अपने दोनों उपन्यासों की रचना प्रक्रिया की चर्चा करते हुए एक उपन्यासकार के तौर पर अपनी लेखन-यात्रा पर भी विस्तार से लिखा है। साथ ही एक निबंध-लेखक के रूप में भी अपने काम पर निगाह डाली है।\n· अरुंधती रॉय की हर नई वैचारिक किताब हमें सोचने के लिए नए सवाल और झकझोरने वाली कई तरह की वस्तु स्थितियाँ सामने रखती है, जिन्हें हम या तो देखते नहीं हैं या देखकर भी देखना नहीं चाहते।\n· कोविड-19 के दौर में आई यह किताब न केवल इस समय की विडंबनाओं और कड़वी सच्चाइयों से हमें बाख़बर करती है, बल्कि भविष्य की दुनिया की आहट भी सुनवाती है।\n· अनुवाद ऐसा जैसे किताब मूल हिंदी में लिखी गई हो।\nअरुंधति रॉय ने वास्तुकला का अध्ययन किया है। आप द गॉड ऑफ़ स्मॉल थिंग्स —जिसके लिए आपको 1997 का बुकर पुरस्कार प्राप्त हुआ—और द मिनिस्ट्री ऑफ़ अटमोस्ट हैप्पीनेस की लेखिका हैं। दुनियाभर में इन दोनों उपन्यासों का अनेक भाषाओं में अनुवाद हो चुका है। आपकी पुस्तकें मामूली चीज़ों का देवता, अपार खुशी का घराना, बेपनाह शादमानी की ममलिकत (उर्दू में), न्याय का गणित, आहत देश, भूमकाल : कॉमरेडों के साथ, कठघरे में लोकतंत्र, एक था डॉक्टर एक था संत राजकमल प्रकाशन से प्रकाशित हो चुकी हैं। माय सीडिशियस हार्ट आपकी समग्र कथेतर रचनाओं का संकलन है। आप 2002 के लनन कल्चरल फ्रीडम पुरस्कार, 2015 के आंबेडकर सुदार पुरस्कार और महात्मा जोतिबा फुले पुरस्कार से सम्मानित हैं।\nअनुवाद : रेयाज़ुल हक़\nरेयाज़ुल हक़ ने बर्तोल्त ब्रेख्त और डॉ. बी.आर. आंबेडकर की सैद्धांतिकी पर शोध किया है और फ़िलहाल सिनेमा पर काम कर रहे हैं। पत्रकार और संपादक रहे रेयाज़ुल ने पत्रिकाओं और प्रकाशन संस्थानों के साथ भी काम किए हैं। इसके अलावा वह अरुंधति रॉय, आनंद तेलतुंबड़े, एदुआर्दो गालेआनो, ख़ालिद हुसैनी, न्गुगी वा थ्योंगो, पाब्लो नेरुदा और बर्तोल्त ब्रेख्त की किताबों के अनुवाद भी कर चुके हैं।\nमूल भाषा : अंग्रेज़ी


BiharWatch: बाकी ,कातिलों का काम तमाम है अगर हम कत्ल में शामिल न हों! KADAM KADAM BADHAYE JA... https://www.youtube.com/watch?v=qQxWFawxbqc https://www.youtube.com/watch?v=ym-F7lAMlHk फिल्में फिर वही कोमलगांधार, शाहरुख भी बोले, बोली शबाना और शर्मिला भी,फिर भी फासिज्म की हुकूमत शर्मिंदा नहीं। https://youtu.be/PVSAo0CXCQo KOMAL GANDHAR! गुलामों,फिर बोल कि लब आजाद हैं! कदम कदम बढ़ाये जा,सर कटे तो कटाये जा थाम ले हर तलवार जो कातिल है फिक्र भी न कर,कारंवा चल पड़ा है! उनेक फंदे में फंस मत न उनके धंधे को मजबूत कर जैसे वे उकसा रहे हैं जनता को धर्म जाति के नाम! जैसे वे बांट रहे हैं देश धर्म जाति के नाम! उस मजहबी सियासत की साजिशों को ताकत चाहिए हमारी हरकतों से उनके इरादे नाकाम कर! उनके इरादे नाकाम कर! कोई हरकत ऐसी भी न कर कि उन्हें आगजनी का मौका मिले! कोई हरकत ऐसा न कर कि दंगाइयों को फिर फिजां कयामत का मौका मिले! फासिज्म के महातिलिस्म में फंस मत न ही बन उनके मंसूबों के हथियार! यकीनन हम देश जोड़ लेंगे! यकीनन हम दुनिया जोड़ लेंगे! यकीनन हम इंसानियत का फिर मुकम्मल भूगोल बनायेंगे! यकीनन हम इतिहास के खिलाफ साज


YES BANK CRISIS: सीबीआई ने भी राणा कपूर के खिलाफ FIR दर्ज की\nHome » सुर्खियां » YES BANK का संस्थापक राणा कपूर गिरफ्तार, 11 मार्च तक हिरासत में भेजा गया\nED arrested Yes Bank founder Rana Kapoor\nप्रवर्तन निदेशालय की यस बैंक (YES BANK) के संस्थापक राणा कपूर के खिलाफ जांच में दो हजार करोड़ रुपए मूल्य के निवेश‚ 44 महंगी पेटिंग और एक दर्जन से कथित मुखौटा कंपनियां केंद्र में हैं। कपूर को मनी लांड्रिंग के मामले में रविवार को गिरफ्तार कर लिया गया। मुंबई की एक अदालत ने उसे 11 मार्च तक ईडी की हिरासत में भेज दिया।\nअधिकारिक सूत्रों ने बताया कि जांच एजेंसी को कुछ ऐसे दस्तावेज भी मिले हैं जो बताते हैं कि कपूर परिवार के लंदन में कुछ संपत्ति हैं। अब उस संपत्ति की खरीद के लिए इस्तेमाल हुए कोष के स्रोत की जांच की जा रही है। ईडी एक कंपनी द्वारा कथित रूप से प्राप्त 600 करोड़ रुपए के कोष के मामले में कपूर‚ उनकी पत्नी तथा तीन बेटियों के खिलाफ जांच कर रहा है। जिस कंपनी को यह राशि मिली‚ उसका नियंत्रण कथित रूप से उनके द्वारा नियंत्रित थी। कंपनी को यह राशि दीवान हाउसिंग फाइनेंस लि. (डीएचएफएल) से जुडी इकाई से मिली थी।\nकपूर से जुड़ी कंपनी डीओआईटी अरबन वेंचर्स (इंडिया) प्राइवेट लि. कथित रूप से यह कोष प्राप्त किया। यह कोष उस समय प्राप्त किया गया जब तीन हजार करोड़ रुपए से अधिक का कर्ज डीएचएफएल को दिया गया था। डीएचएफएल के खिलाफ कथित वित्तीय अनियमिततताओं को लेकर जांच जारी है।\nपढ़ें: झारखंड में2खूंखार नक्सलियों ने किया सरेंडर, लाखों के इनामी हैं दोनों\nसूत्रों के अनुसार बैंक (YES BANK) ने फंसे कर्ज (एनपीए) की वसूली को लेकर कोई कार्रवाई नहीं की। एजेंसी को संदेह है कि6सौ करोड़़ रुपए का कोष कथित रिश्वत का हिस्सा हो सकता है। यह राशि एक–दूसरे को लाभ पहुंचाने के लिए उस कंपनी को मिली जिसका नियंत्रण कपूर परिवार के पास था।\nजांच के दौरान परिवार द्वारा दो हजार करोड़ रुपए का निवेश तथा एक दर्जन से अधिक मुखौटा कंपनियों के बारे में जानकारी मिली। इन मुखौटा कंपनियों का उपयोग कथित रिश्वत की हेराफेरी के लिए किया जाता था। इसके अलावा परिवार के पास 44 महंगी पेंटिंग भी मिले। इनमें से कुछ पेंटिंग कथित तौर पर राजनेताओं से खरीदी गई।\np style=”text-align: justify;”>सीबीआई ने यस बैंक (YES BANK) के संस्थापक राणा कपूर‚ दीवान हाउसिंग (डीएचएफएल)‚ ड़ीओआईटी अर्बन वेंचर्स कंपनी और डीएचएफएल के प्रवर्तक निदेशक कपिल वधावन के खिलाफ आपराधिक षड़यंत्र‚ धोखाधड़ी और भ्रष्टाचार के आरोप में प्राथमिकी दर्ज की है।


S नाम वाले लोग कैसे होते हैं ! S नाम वाले लोगों का स्वभाव - Gyan Maha Sagar\nMarch 30, 2021 धर्म और भाग्य No Comments\nS नाम वाले लोग कैसे होते हैं ! इस लेख में हम आपको बताने जा रहे है कि S नाम वाले इंसान का व्यक्तित्व और स्वभाव कैसा होता है। ज्योतिष शास्त्र के अनुसार किसी भी व्यक्ति के नाम के पहले अक्षर से उसके स्वभाव के बारे में बहुत कुछ जाना जा सकता है।\nS नाम वाले लोगों का स्वभाव\nS नाम का इंसान थोड़ा रहस्यमयी होता है। ये अपने विचारों को स्पष्ट रूप से नहीं बताते है जिसकी वजह से लोग पीठ पीछे इनकी शिकायत भी करते है। ये अपना रहस्य जल्दी प्रगट होने नहीं देते है। ये चतुर चालाक होते है। ये चाहे कही जाएं या नहीं जाएं कि जानकारी हर जगह की रखते है। वैसे तो ये दिल के अच्छे और कोमल होते है लेकिन अपने आक्रामक और जिद्दी स्वभाव के कारण इनकी छवि थोड़ी खराब हो जाती है। इन्हें अगर मक्खीचूस कहा जाए तो अतिश्योक्ति नहीं होगी, ये खाने पीने में आगे रहते है लेकिन बिल भरने में अक्सर पीछे हट जाते है। देखने ये ये हँसमुख होते है लेकिन क्रोध इन्हें बहुत जल्दी आ जाता है। इनका स्वभाव बहुत उदार होता है ये दूसरे को दुखी नहीं देख सकते है, ये दूसरे का मदद करने का हरसंभव प्रयास करते है।\nS नाम वाले व्यक्ति का करियर\nS नाम का इंसान करियर को लेकर परेशान रहता है लेकिन इनका लक हमेशा साथ देता है। ये बहुमुखी प्रतिभा के मालिक होते है, अपना काम निकलवाना ये भलीभांति जानते है। ये अपने बॉस के प्रति वफादार रहते है। करियर के मामले में इनको थोड़ी बहुत परेशानी झेलनी पड़ती है लेकिन अपनी मेहनत और काबिलियत के बल पर ये बहुत जल्दी मंजिल हासिल कर लेते है।\nS नाम वाले व्यक्ति का प्यार\nS नाम के जातक प्यार के मामले में सावधान रहते है, ये अपने दिल की बात जल्दी किसी से शेयर नहीं करते है। ये अपने प्यार को पैसे की तरह छुपाकर रखना चाहते है। इनके पार्टनर को कोई देखे इस बात को ये बर्दाश्त नहीं कर सकते। अपने इस विचित्र स्वभाव के कारण ये शक्की भी हो जाते है। प्यार में ये भरोसेमंद होते है और धोखा नहीं देते है।\nइस पोस्ट की जानकारी आप अपने दोस्तों को भी दे तथा Facebook और Whatsapp पर भी यह पोस्ट “S नाम वाले लोगों का स्वभाव – S नाम वाले कैसे होते हैं” ज़रुर शेयर करे। जिससे ज्यादा से ज्यादा लोगों के पास यह जानकारी पहुँच सके। हमारी पोस्ट ‘S नाम वाले कैसे होते हैं” में आपको कोई परेशानी है या आपका कोई सवाल है तो आप कमेंट में अपने सवाल ज़रूर पूछे। हमारी टीम आपकी मदद ज़रुर करेगी।\nगर्दन फड़कने का मतलब ! Gardan Fadakne ka Matlab\nमीन राशि के लोगों का स्वभाव कैसा होता है\nKark aur Singh Rashi ki Jodi ! कर्क और सिंह राशि की जोड़ी


धोखाधड़ी की लिस्ट में स्वरागिनी फेम एक्टर नमिश तनेजा का नाम… – Television Plus News\nHaqiqat Small Screen\nजी हां आजकल ऑनलाइन पेमेंट से जिंदगी आसान तो हुई है लेकिन टेक्नोलॉजी के इस जमाने में धोखाधड़ी भी काफी बढ़ गई है. इसी लिस्ट में स्वरागिनी फेम एक्टर नमिश तनेजा का नाम भी जुड़ गया है.\nनमिश एक मुताबिक उनके अकाउंट से 10-10 हजार निकाले जाने के पांच मैसेज आए. उस समय वो फिल्म देखने गए हुए थे और इसी बीच उन्हें किसी अनजान नंबर से कई सारी मिस्ड कॉल आई हुई थीं. एक्टर ने जब उस नंबर पर कॉलबैक किया तो पता चला कि बैंक वाले डेबिट कार्ड ब्लॉक करने की जानकारी दे रहे थे क्योंकि उनके अकाउंट से फ्रॉड हो चुका था. एक्टर को इस बात की राहत है कि उनका नुकसान बैंक की लापरवाही की वजह से हुआ है तो भुगतान बैंक ही करेगा.\nनमिश छोटे पर्दे के जाने माने एक्टर हैं और इस समय ‘मैं मायके चली जाऊंगी तुम देखते रहियो’, ‘इक्यावन’, ‘प्यार तूने क्या किया’ जैसे कई सीरियल्स में काम कर चुके हैं. फिलहाल नमिश का नया शो ‘विद्या’ जल्द ही ऑनएयर होने वाला है. नमित को छोटे पर्दे पर टीवी शो ‘स्वरागिनी’ से पहचान मिली.\nपीपल बृच्छ का महत्व आचार्य जी से जानते हैं, आखिर क्या है सच्चाई…\nछोटे पर्दे से लेकर सोशल मीडिया तक राज करने...\nटीवी एक्ट्रेस काम्या पंजाबी ने अपनी और अपने होने...\nकॉमेडी क्वीन भारती सिंह इन दिनों सोशल मीडिया पर...\nGreen Chilly Small Screen\nबिग बॉस के घर में इन दिनों माहिरा शर्मा...\nDream Zone testing today20 july\nDream zone…i want to become Big B


अंग्रेज गोरे नहीं काले हुआ करते थे, DNA से हुआ खुलासा | कुछ नया\nFebruary 8, 2018 February 8, 2018 कुछ नया टीम 871 Views0Comment 10000 Year Old Man, The First Brit Secrets\nसौ सालों पहले भारत में ब्रिटिश राज हुआ करता था. हम अंग्रेजों को उनकी गोरी चमड़ी से ही जानते थे. मगर एक रिसर्च में खुलासा हुआ है कि ब्रिटेन के लोग गोरे नहीं बल्कि काले थे. आप हमेशा से ही गोरे अंग्रेजों की थ्‍योरी पढ़ते आए हैं जिसमें आपको गोरी चमड़ी और नीली आंखों वालों उन अंग्रेजों के बारे में बताया गया जो इंग्‍लैड से आए थे. मगर एक रिसर्च से खुलासा हुआ है कि ब्रिटेन का पहला व्‍यक्ति काली चमड़ी वाला था. यह बात एक डीएनए टेस्‍ट में सामने आई है.\nगोरो के देश का पूर्वज काला था ये जानकर वैज्ञानिक भी है हैरान\nएक जेनेटिक टेस्‍ट के तहत जो नतीजे आए हैं वह हैरान करने वाले हैं और पहली बार फेशियल टेक्निक्‍स का प्रयोग करके चेडर मैन की हड्डियों का डीएनए टेस्‍ट किया गया. चेडर मैन पूरी तरह से काला था और इसके बाल घुंघराले थे लेकिन इसकी आंखें नीली थीं. चेडर मैन की मृत्‍यु करीब 10,000 साल पहले हो गई थी. इसकी हड्डियां सोमरसेट के चेडर नदी में पाई गई थी.\nब्रिटेन में मिलीं यह हड्डियां पूरी तरह से किसी नरकंकाल की तरह नजर आती हैं. वैज्ञानिकों की मानें तो वह भी इस तथ्‍य को जानकर हैरान हैं कि आज अगर पहला ब्रिटिश नागरिक जिंदा होता तो उसे एक ब्‍लैक माना जाता. इस रिसर्च में सामने आया है कि ब्रिटेन में रहने वाले लोगों की गोरी चमड़ी बहुत बाद में विकसित हुई थी. विशेषज्ञों ने इस बात का भी पता लगाया है कि चेडर मैन आज ब्रिटेन में रह रहे 10 में से हर एक नागरिक से जुड़ा है.\nप्राचीन गुफाओं में 1903 में मिली थीं हड्डियां\nनैचुरल हिस्‍ट्री म्‍यूजियम और ब्रिटिश चैनल, चैनल4की तरफ से हुई एक रिसर्च में शुरुआती मानव के निर्मित होने की प्रक्रिया का पता लगाया गया है और इस रिसर्च को बाद में एक डॉक्‍यूमेंट्री में तब्‍दील कर दिया गया. इस डॉक्‍यूमेंट्री का नाम है, द फर्स्‍ट ब्रिट: सीक्रेट्स ऑफ द 10,000 ईयर ओल्‍ड मैन. चेडर मैन की हड्डियां साल 1903 में सोमरसेट में मिली थीं और उस समय इन हड्डियों के मिलने से हलचल मच गई थी. 100 वर्षों से भी अधिक समय से वैज्ञानिक चेडर मैन की कहानी और पूरे इतिहास का पता लगाने में जुटे थे. वे इस बात को जानना चाहते थे कि चेडर मैन कैसा दिखता था और कहां से आया था और वह पूर्वजों के बारे में क्‍या बता सकता था.\nअब अत्याधुनिक डीएनए और चेहरे की पुनर्निर्माण तकनीक के साथ इस 10,000 साल के बूढ़े आदमी का चेहरा पहली बार देखा जा सकता है और जानने का प्रयास भी किया जा सकता है कि 300 पीढ़ियों से इनके क्या संबंध है.\nसंग्रहालय और यूनिवर्सिटी कॉलेज लंदन के विशेषज्ञों ने अवशेषों पर आनुवांशिक परीक्षण आयोजित किए, जो गुफा में पाए गए. संग्रहालय के एक वैज्ञानिक डॉ टॉम बूथ के निष्कर्ष के मुताबिक 76 प्रतिशत मौका था कि शेडर मैन काले थे. उन्होंने डाक्यूमेंट्री फिल्म में कहा उस रंग की त्वचा वाला एक इंसान जो 10000 साल पहले ब्रिटेन में घूमता था और अब चारों ओर घूम रहा है.\nप्रोफेसर इयान बार्न्स, एक आनुवंशिकीवादी, जिन्होंने जांच पर काम किया, उन्होंने ने कहा कि हमें उम्मीद नहीं थी की ब्रिटिश पहले काले थे. उन्होंने कहा ‘मुझे लगता है कि जनता के अधिकांश सदस्यों के लिए यह बड़ा आश्चर्य होगा. यह मेरे लिए निश्चित रूप से बहुत बड़ा आश्चर्य है.\n← एक ऐसा लड़का जिसकी गर्दन उल्लू की तरह घूम जाती है चारों दिशाओं में\nफेसबुक के CEO मार्क जुकरबर्ग के एक बिमारी की वजह फेसबुक का रंग होता है नीला →\nApril 8, 2019 कुछ नया टीम No Comment\nदुनिया का सबसे बड़ा क्रेन भारत के सबसे ऊँचे रेलवे पुल का करेगा निर्माण


हम किस और कैसे लोकतंत्र में हैं इसका हालिया उदाहरण लखीमपुर खीरी के हत्याकांड के आईने में है। सत्तालोभी गुनहगारों ने अपना खेल खेला और अब इस घमंड में हैं कि कोई उनका कुछ बिगाड़ नहीं सकता। बतौर सुबूत न भी माना जाए तो सोशल मीडिया और अन्य फ्रंट से वायरल हो रहीं तस्वीरें साफ जाहिर करती हैं कि हत्याकांड किस विचारधारा ने अंजाम दिया। दोषियों के प्रति लगाव और बचाव का सिलसिला शुरू हो चुका है और वह भी तमाम बेशर्मी की हदों को पार करके।\nबहरहाल, संयुक्त किसान मोर्चा के नेताओं ने इस दुखद घटनाक्रम के लिए केंद्रीय गृह राज्य मंत्री अजय मिश्र के बेटे और उसके साथियों को गुनाहगार बताया है। अजय मिश्र ने 25 सितंबर को दिए बयान में कृषि कानूनों के खिलाफ चल रहे आंदोलन को गैर कानूनी और गैरजरूरी बताते हुए किसानों को चेतावनी दी थी कि वे सुधर जाएं नहीं तो उन्हें2मिनटों में सुधार दिया जाएगा। वायरल हुई इस मीडिया क्लिप में मिश्र यह भी कहते हैं कि वह केवल केंद्रीय मंत्री हैं लोकसभा के सदस्य नहीं हैं बल्कि ‘कुछ और भी हैं’और अगर उन्होंने ‘अपने तौर’ पर कार्रवाई की तो आंदोलनकारियों को इलाके से भागना पड़ेगा।\n‘कुछ और भी होना’ दरअसल कानून के दायरे से बाहर जाकर सीधे-सीधे हिंसा करने की धमकी है। इस बयान की बाबत किसानों में रोष जागना स्वाभाविक था। रविवार को उत्तर प्रदेश के उपमुख्यमंत्री केशव प्रसाद मौर्य का उस इलाके में दौरा था और किसान संगठन बीच रास्ते में धरना लगाए हुए थे। इसी बीच निहत्थे किसानों को गाड़ियों के टायरों तले कुचल दिया गया।4मौके पर खेत हुए और कई अन्य घायल। योगी सरकार ने लखीमपुर खीरी में लगभग इमरजेंसी लागू कर दी है इसलिए पुष्टि नहीं है कि घायलों की संख्या 20 से ज्यादा है या कम। इतनी सूचना जरूर है कि इलाके के वरिष्ठ किसान नेता तेजिंदर सिंह विर्क की हालत काफी गंभीर है। किसान आंदोलन शुरू से ही गैरहिंसक रहा है। किसानों ने जबरदस्त संयम बरता है। लखीमपुर खीरी घटनाक्रम के वक्त भी किसान पूरे संयम में थे।\nजब किसानों ने अपने साथियों पर हिंसा देखी तो वे कुछ समय के लिए संयम खो बैठे और वाहनों को आग लगा दी गई। रिपोर्ट्स के मुताबिक कतिपय लोगों ने किसानों पर फायरिंग की। एक तरफ सत्ताधारी पार्टी का अहंकार है और दूसरी तरफ किसानों का अपने हितों के लिए लड़ा जा रहा सद्भाव आंदोलन! यह प्रत्यक्ष अंतर स्पष्ट करता है कि किसान एक नैतिक युद्ध लड़ रहे हैं जबकि सत्ताधारी पार्टी की राह अनैतिकता, अहंकार और हिंसा की तरफ है।\nकिसान नेताओं और उत्तर प्रदेश सरकार के बीच हुई बातचीत के बाद केंद्रीय गृह राज्य मंत्री के पुत्र आशीष मिश्र के खिलाफ कत्ल का केस दर्ज किया गया है और केंद्रीय मंत्री पर कत्ल की साजिश में शामिल होने का।\nकेस दर्ज करना बखूबी यह जताता है कि यह दावा सरासर झूठा था कि आशीष मिश्र उस घटना के वक्त वहां किसी भी वाहन में मौजूद नहीं था। इस घटना का सारे देश में जबरदस्त विरोध हुआ है और खिलाफत में रोष प्रदर्शन हुए हैं। विपक्ष ने खुलकर पीड़ित किसानों का साथ दिया लेकिन उनके प्रमुख नेताओं को लखीमपुर खीरी की तरफ एक कदम भी नहीं रखने दिया गया। 1975 के आपातकाल की तरफ देखने वाले अब बताएं कि3अक्टूबर, 2021 कैसे लग रहा है? वहां पहले किसान मरे और अब जम्हूरियत बंधक हैं। प्रियंका गांधी से लेकर तमाम छोटे-बड़े विपक्षी नेता मानों आतंकवादी हों, यह मानकर उन्हें जबरन हिरासत दी जा रही है और वह भी बेइज्जत करके।\nकिसान नेताओं और योगी सरकार के बीच हुआ समझौता मृतकों के परिवारों को राहत दिलवाने और घटना के लिए जिम्मेवार व्यक्तियों के खिलाफ केस दर्ज करने की बाबत है। इस समझौते का अर्थ यह नहीं है कि किसानों में इस घटनाक्रम के प्रति रोष और गुस्सा खत्म हो गया है। लोकमानस ने लखीमपुर खीरी में मारे गए किसानों को लोक शहीदों का दर्जा दे दिया है और यकीनन यह शहादत किसान आंदोलन की धार तेज करेगी। लखीमपुर हत्याकांड गुरुद्वारा सुधार लहर के दौरान (आजादी से पहले) पंजाब साहिब में हुई घटना की याद दिलाता है जब एक रेलगाड़ी ने सद्भाव के साथ आंदोलन कर रहे सिखों को कुचल दिया था। गौरतलब है कि तब भी उस महान कुर्बानी के बाद गुरुद्वारा सुधार लहर संपूर्ण तौर पर शांति के साथ चलती रही और उसने 20 के दशक में जीत हासिल की। जिसकी तारीफ महात्मा गांधी ने की थी। अब तमाम किसान जत्थेबंदियों से उम्मीद की जाती है कि वे अमन और सद्भाव का रास्ता नहीं छोड़ेंगे। बेशक बीच का रास्ता नहीं होता लेकिन सब कुछ होना बचा रहता है।\nPrevious articleकिसान आंदोलन पर तीन जजों की पीठ का निर्णय क्या दो जजों की पीठ अमान्य कर सकती है ?\nNext articleमोदी सरकार की मंशा पर सवाल , निजी मेडिकल कालेजों की सीटों को भरने के लिए नीट परीक्षा में बदलाव


ये है धर्मेंद्र की सबसे बड़ी गलती, बोले- मुझे आगे कर खेला गया खेल - Agenda Aaj Tak 2017 AajTak\nये है धर्मेंद्र की सबसे बड़ी गलती, बोले- मुझे आगे कर खेला गया खेल\nभारत के नंबर वन न्यूज़ चैनल 'आजतक' के महामंच 'एजेंडा आजतक' के छठे संस्करण में बॉलीवुड के दिग्गज अभिनेता धर्मेंद्र ने अपने जीवन और फ़िल्मी करियर पर खुलकर बातें की. इस दौरान उन्होंने अपनी जीवन की सबसे बड़ी गलती भी बताई. उन्होंने आरोप लगाया कि उन्हें आगे कर खेल खेला गया और वो इसे समझ भी नहीं पाए. आइए जानते हैं क्या है धर्मेंद्र के जीवन की वो सबसे बड़ी गलती...\nएजेंडा आजतक के 'यमला, पगला, दीवाना' सत्र में राजदीप सरदेसाई के साथ बातचीत में धर्मेंद्र ने माना कि उनके जीवन की सबसे बड़ी गलती राजनीति में आना था. उन्होंने कहा, 'ये जानबूझकर करवाई गई गलती थी. पढ़ा था कि राजनीति गंदा खेल है. मुझे कहते थे कि अच्छे आदमी नहीं आएंगे तो कैसे होगा. मैंने सोचा एक अच्छा आदमी कैसे सब ठीक करेगा.\nउन्होंने ये भी बताया कि मैंने अपने क्षेत्र में अच्छा काम किया. कांग्रेस की सीट उन्हें (बीजेपी) तोड़वाना था इसलिए मुझे आगे कर दिया. मुझे एक्टिंग और राजनीति दोनों में श्रेय नहीं मिला.' बता दें कि बीजेपी ने धर्मेंद्र को राजस्थान में बीकानेर से लोकसभा का टिकट दिया था. 2004 में वो जीतकर संसद पहुंचे थे.\nबातचीत के दौरान धर्मेंद्र ने कहा, 'मैं आशिक मिजाज हूं, कोई भी मिल जाए कहीं भी मिल जाए. मेरे अंदर झिझक, शर्म है.'\nनेपोटिज्म के सवाल पर धर्मेंद्र ने कहा, 'डॉक्टर के बेटे डॉक्टर बनते हैं तो एक्टर के बेटे कहां जाए. कहानी में दम हो और घर वाले काम करते हैं तो फिल्म में जान आ जाती है.'\nसितारों के आपसी मतभेद का जिक्र करते हुए धर्मेंद्र ने कहा, इगो बीमारी सबमें है. इगो एक्टरों को मिलने नहीं देती. मल्टी स्टारर शोले के बाद बननी शुरू हुई थी एक फिल्म. दिलीप कुमार, राज कपूर के साथ फिल्म करना चाहते थे. लेकिन राज कपूर, राजेंद्र की जगह दिलीप को लेना चाहते थे. ऐसा हुआ नहीं. उस वक्त भी सितारों में इगो था.


इंटरनेट ऑफ थिंग्स (IoT) क्या है? - Example Of IoT - [IoT Full Form In Hindi]\n15 May 2022 30 April 2022 by Hindidrone\nइंटरनेट ऑफ थिंग्स (IoT) क्या है? – [ What Is IoT In Hindi]\nIoT उपकरणों के उदाहरण क्या हैं? – [Example Of IoT]\nकनेक्टेड कारें – Connected Cars\nजुड़े हुए घर – Connected Houses\nस्मार्ट सिटी – Smart City\nस्मार्ट इमारतें – Smart Buildings\nव्यवसाय के लिए IoT के क्या लाभ हैं?\nIoT Technology कहां यूज हो रही है?\nएज कंप्यूटिंग – Adge Computing\nमशीन लरनिंग – Machine Learning\nIoT या इंटरनेट ऑफ थिंग्स एक तरह से डिवाइसों के सामूहिक नेटवर्क और तकनीक को दर्शाता है। जो उपकरणों और क्लाउड के बीच संचार की सुविधा प्रदान करता है। साथ ही साथ उपकरणों के बीच भी संचार को सक्रिय करता है। अब हमारे पास इंटरनेट से जुड़े अरबों उपकरण हैं। इसका मतलब है। कि टूथब्रश, वैक्यूम, कार और मशीन जैसे रोजमर्रा के उपकरण डेटा एकत्र करने और उपयोगकर्ताओं को समझदारी से प्रतिक्रिया देने के लिए सेंसर का उपयोग कर सकते हैं।\nइंटरनेट ऑफ थिंग्स रोजमर्रा की चीजों को इंटरनेट के साथ एकीकृत करता है। कंप्यूटर इंजीनियर 90 के दशक से रोजमर्रा की वस्तुओं में सेंसर और प्रोसेसर जोड़ रहे हैं। हालाँकि, प्रगति शुरू में धीमी थी। क्योंकि चिप्स बड़े और भारी थे। कम शक्ति वाले कंप्यूटर चिप्स जिन्हें RFID टैग कहा जाता है। जिन का उपयोग पहले महंगे उपकरणों को ट्रैक करने के लिए किया जाता था। जैसे-जैसे कंप्यूटिंग डिवाइस आकार में छोटे होते गए।\nये चिप्स भी समय के साथ छोटे तेज और स्मार्ट होते गए। कंप्यूटिंग शक्ति को छोटी वस्तुओं में एकीकृत करने की लागत अब काफी कम हो गई है। उदाहरण के लिए आप 1 एमबी से कम एम्बेडेड रैम वाले एमसीयू में एलेक्सा वॉयस सर्विसेज क्षमताओं के साथ कनेक्टिविटी जोड़ सकते हैं। जैसे कि लाइट स्विच के लिए हमारे घरों, व्यवसायों और कार्यालयों को IoT उपकरणों से भरने पर ध्यान केंद्रित करने के साथ एक पूरा उद्योग उभरा है। ये स्मार्ट ऑब्जेक्ट स्वचालित रूप से इंटरनेट से डेटा संचारित कर सकते हैं। इन सभी “अदृश्य कंप्यूटिंग डिवाइस” और उनसे जुड़ी तकनीक को सामूहिक रूप से इंटरनेट ऑफ थिंग्स के रूप में जाना जाता है।\nIoT की फुल फॉर्म इंटरनेट ऑफ़ थिंग्स [Internet Of Things] है।\nएक विशिष्ट IoT सिस्टम वास्तविक समय के संग्रह और डेटा के आदान-प्रदान के माध्यम से काम करता है। एक IoT सिस्टम में तीन कंपोनेंट्स होते हैं। जिनके आधार पर IoT काम करता है।\nयह एक तरह का उपकरण होता है। जैसे टेलीविजन, सुरक्षा कैमरा, या व्यायाम उपकरण जिसे कंप्यूटिंग क्षमताएं दी गई हैं। यह अपने पर्यावरण, उपयोगकर्ता इनपुट, या उपयोग पैटर्न से डेटा एकत्र करता है। और इंटरनेट पर डेटा को अपने IoT एप्लिकेशन से और उससे संचार करता है।\nIoT एप्लिकेशन सेवाओं और सॉफ़्टवेयर का एक संग्रह है। जो विभिन्न IoT उपकरणों से प्राप्त डेटा को एकीकृत करता है। यह इस डेटा का विश्लेषण करने और सूचित निर्णय लेने के लिए मशीन लर्निंग या आर्टिफिशियल इंटेलिजेंस (एआई) तकनीक का उपयोग करता है। इन निर्णयों को IoT डिवाइस पर वापस सूचित किया जाता है। और IoT डिवाइस तब इनपुट के लिए समझदारी से प्रतिक्रिया करता है।\nIoT डिवाइस या उपकरणों के बेड़े को ग्राफिकल यूजर इंटरफेस के माध्यम से प्रबंधित किया जा सकता है। सामान्य उदाहरणों में एक मोबाइल एप्लिकेशन या वेबसाइट शामिल है। जिसका उपयोग स्मार्ट उपकरणों को पंजीकृत और नियंत्रित करने के लिए किया जा सकता है।\nआज के वर्तमान समय में IoT System के उदाहरण निम्नलिखित इस प्रकार है। जिनको हम विस्तारपूर्वक समझेंगे।\nआज के समय में ऐसे कई तरीके हैं। जिनसे वाहन, जैसे कार, को इंटरनेट से जोड़ा जा सकता है। यह स्मार्ट डैशकैम, इंफोटेनमेंट सिस्टम या यहां तक कि वाहन के कनेक्टेड गेटवे के माध्यम से हो सकता है। वे चालक के प्रदर्शन और वाहन के स्वास्थ्य दोनों की निगरानी के लिए एक्सेलेरेटर, ब्रेक, स्पीडोमीटर, ओडोमीटर, पहियों और ईंधन टैंक से डेटा एकत्र करते हैं।\nकनेक्टेड कारों के कई उपयोग हैं। जैसे :-\nईंधन दक्षता बढ़ाने और लागत कम करने के लिए सचेत करना।\nमाता-पिता को अपने बच्चों के ड्राइविंग व्यवहार को ट्रैक करने में मदद करना।\nकार दुर्घटना की स्थिति में मित्रों और परिवार को स्वचालित रूप से सूचित करना।\nवाहन के रखरखाव की जरूरतों की भविष्यवाणी करना और उन्हें रोकना।\nस्मार्ट होम डिवाइस मुख्य रूप से घर की दक्षता और सुरक्षा में सुधार के साथ-साथ घरेलू नेटवर्किंग में सुधार पर Iot केंद्रित हैं। स्मार्ट आउटलेट जैसे उपकरण बिजली के उपयोग की निगरानी करते हैं। और स्मार्ट थर्मोस्टैट्स बेहतर तापमान नियंत्रण प्रदान करते हैं। हाइड्रोपोनिक सिस्टम बगीचे के प्रबंधन के लिए IoT सेंसर का उपयोग कर सकते हैं। जबकि IoT स्मोक डिटेक्टर धुएं की मात्रा का पता लगा सकते हैं। घर की सुरक्षा प्रणालियाँ जैसे दरवाजे के ताले, सुरक्षा कैमरे और पानी के रिसाव डिटेक्टर खतरों का पता लगा सकते हैं। और खतरों को रोक सकते हैं। और घर के मालिकों को अलर्ट भेज सकते हैं।\nघर के लिए कनेक्टेड डिवाइस का उपयोग निम्न के लिए किया जा सकता है।\nउपयोग नहीं किए जा रहे उपकरणों को स्वचालित रूप से बंद करना।\nकिराये की संपत्ति प्रबंधन और रखरखाव।\nचाबी या पर्स जैसी खोई हुई वस्तुओं का पता लगाना।\nवैक्यूमिंग, कॉफी बनाने आदि जैसे दैनिक कार्यों को स्वचालित करना।\nIoT अनुप्रयोगों ने शहरी नियोजन और बुनियादी ढांचे के रखरखाव को और अधिक कुशल बना दिया है। सरकारें बुनियादी ढांचे, स्वास्थ्य और पर्यावरण की समस्याओं से निपटने के लिए IoT अनुप्रयोगों का उपयोग कर रही हैं।\nस्मार्ट सिटी के तौर पर IoT Application का उपयोग इसके लिए किया जा सकता है।\nवायु गुणवत्ता और विकिरण स्तर को मापना।\nस्मार्ट लाइटिंग सिस्टम के साथ ऊर्जा बिल कम करना।\nसड़कों, पुलों और पाइपलाइनों जैसे महत्वपूर्ण बुनियादी ढांचे के लिए रखरखाव की जरूरतों का पता लगाना।\nकुशल पार्किंग प्रबंधन के माध्यम से लाभ बढ़ाना।\nकॉलेज परिसरों और वाणिज्यिक भवनों जैसे भवन अधिक परिचालन क्षमता को चलाने के लिए IoT अनुप्रयोगों का उपयोग करते हैं।\nIoT उपकरणों का उपयोग स्मार्ट भवनों में निम्न के लिए किया जा सकता है।\nऊर्जा की खपत को कम करना।\nरखरखाव लागत कम करना।\nकार्यस्थलों का अधिक कुशलता से उपयोग करना।\nIoT के मुख्य लाभ इस प्रकार है।\nइंटरनेट ऑफ थिंग्स व्यवसायों को उन्नत एनालिटिक्स तक पहुंच प्रदान करता है। जो नए अवसरों को उजागर करते हैं। उदाहरण के लिए व्यवसाय ग्राहक व्यवहार पर डेटा एकत्र करके अत्यधिक लक्षित विज्ञापन अभियान बना सकते हैं।\nभविष्य के परिणामों की भविष्यवाणी करने के लिए एकत्रित डेटा और ऐतिहासिक प्रवृत्तियों का उपयोग किया जा सकता है। उदाहरण के लिए रखरखाव की घटनाओं की भविष्यवाणी करने के लिए वारंटी जानकारी को IoT- एकत्रित डेटा के साथ जोड़ा जा सकता है। इसका उपयोग ग्राहक सेवा को सक्रिय रूप से प्रदान करने और ग्राहक वफादारी बनाने के लिए किया जा सकता है।\nडिजिटल और भौतिक बुनियादी ढांचे की निरंतर निगरानी प्रदर्शन को अनुकूलित कर सकती है। efficiency में सुधार कर सकती है। और सुरक्षा जोखिमों को कम कर सकती है। उदाहरण के लिए ऑनसाइट मॉनिटर से एकत्र किए गए डेटा को सिस्टम अपडेट को स्वचालित रूप से शेड्यूल करने के लिए हार्डवेयर और फ़र्मवेयर संस्करण डेटा के साथ जोड़ा जा सकता है।\nसंतुष्टि बढ़ाने के लिए IoT तकनीकों को ग्राहक केंद्रित तरीके से तैनात किया जा सकता है। उदाहरण के लिए ट्रेंडिंग उत्पादों को कमी से बचने के लिए तुरंत बहाल किया जा सकता है।\nIoT सिस्टम में उपयोग की जाने वाली तकनीकों में शामिल है।\nएज कंप्यूटिंग से तात्पर्य उस तकनीक से है। जिसका उपयोग स्मार्ट उपकरणों को उनके IoT प्लेटफॉर्म पर डेटा भेजने या प्राप्त करने के अलावा और भी बहुत कुछ करने के लिए किया जाता है। यह IoT नेटवर्क के किनारों पर कंप्यूटिंग शक्ति को बढ़ाता है। संचार विलंबता को कम करता है और प्रतिक्रिया समय में सुधार करता है।\nक्लाउड तकनीक का उपयोग दूरस्थ डेटा संग्रहण और IoT डिवाइस प्रबंधन के लिए किया जाता है। जिससे डेटा नेटवर्क में कई उपकरणों तक पहुंच योग्य हो जाता है।\nमशीन लर्निंग डेटा को संसाधित करने और उस डेटा के आधार पर वास्तविक समय के निर्णय लेने के लिए उपयोग किए जाने वाले सॉफ़्टवेयर और एल्गोरिदम को संदर्भित करता है। इन मशीन लर्निंग एल्गोरिदम को क्लाउड में या Adge पर सेट किया जा सकता है।\nCategories Technology Tags IoT Full Form Post navigation


Bhuj:The Pride Of India का गाना ‘हंजूगम’ रिलीज, छा गई अजय देवगन और प्रणिता सुभाष की जोड़ी।Ajay devgn upcoming film bhuj first song hanjugam release today pr– News18 Hindi\n'Bhuj: The Pride Of India' का गाना ‘हंजूगम’ रिलीज, छा गई अजय देवगन और प्रणिता सुभाष की जोड़ी\n'भुज' का गाना सोशल मीडिया पर छाया. (फोटो साभार: T-Series/Youtube)\nअजय देवगन (Ajay Devgn) की फिल्म ‘भुज’ का पहला गाना 'हंजूगम (Hanjugam)' रिलीज होते ही सोशल मीडिया पर छा गया है. इस गाने को जुबिन नौटियाल (Jubin Nautiyal) ने आवाज दी है.\nLast Updated : July 19, 2021, 16:07 IST\nमुंबई: बॉलीवुड एक्टर अजय देवगन (Ajay Devgn) की फिल्म ‘भुज: द प्राइड ऑफ इंडिया’ (Bhuj:The Pride Of India) का फैंस बेसब्री से इंतजार कर रहे हैं. जैसा कि नाम से ही साफ है फिल्म में देशभक्ति कूट-कूट कर भरी है. देश प्रेम की कहानी पर बनी इस फिल्म को 13 अगस्त तो डिज्नी प्लस हॉटस्टार वीआईपी पर रिलीज किया जाएगा. इस फिल्म का टीजर और ट्रेलर पहले ही फिल्म की झलक दिखला चुका है. इस फिल्म का पहला गाना भी अब रिलीज कर दिया गया. गाने के बोल कुछ अलग हैं, इसलिए फैंस की जुबान पर जल्दी चढ़ने की उम्मीद है.\n'भुज: द प्राइड ऑफ इंडिया’ (Bhuj:The Pride Of India) फिल्म का पहला गाना ‘हंजूगम’ रिलीज कर दिया गया है. इस गाने को अजय देवगन और एक्ट्रेस प्रणिता सुभाष पर फिल्माया गया है. इन दोनों की रोमांटिक जोड़ी और गाने का ही कमाल है कि रिलीज होते ही यह गाना सोशल मीडिया पर छा गया है. टी-सीरीज के यू ट्यूब पर रिलीज होने ने कुछ घंटे में ही 11 लाख 48 हजार से अधिक व्यूज मिल चुके हैं. गाने में एयरफोर्स ऑफिसर की भूमिका में अजय बेहद सधे हुए अंदाज में दिख रहे हैं. इस गाने को देवशी खंडूरी ने लिखा है और जुबिन नौटियाल ने गाया है. एयरफोर्स की ऑफिशियल पार्टी का मौका लग रहा है जहां अजय और प्रणिता गाते-नाचते नजर आ रहे हैं.\nबता दें कि साउथ फिल्म इंडस्ट्री की एक्ट्रेस प्रणिता सुभाष ‘हंगामा 2’ और ‘भुज’ से हिंदी फिल्म इंडस्ट्री में कदम रख रही हैं. इनके अलावा इस फिल्म में सोनाक्षी सिन्हा, नोरा फतेही और संजय दत्त भी नजर आएंगे.\nयह भी पढ़िए-यादों में: राज कुमार ने ‘नीलकमल’ की शूटिंग में नकली आभूषण पहनने से कर दिया था इनकार, रोक दी शूटिंग\n''भुज: द प्राइड ऑफ इंडिया’ की कहानी 1971 में भारत-पाकिस्तान युद्ध की पृष्ठभूमि पर आधारित है. इस फिल्म में अजय इंडियन एयरफोर्स के स्क्वॉड्रन लीडर विजय कार्णिक के किरदार में हैं, जो उस समय भुज एयरपोर्ट के इंचार्ज थे. गांव के लोगों की मदद से एयरफोर्स बेस तैयार करने की कहानी दर्शकों को फौजी लोगों की मुश्किलों से भी रूबरू करवाएगा.


Rahul spoke big about the change of leadership in Rajasthan state! | राहुल ने राजस्थान प्रदेश में नेतृत्व परिवर्तन को लेकर बोल दी बड़ी बात!\nराहुल ने राजस्थान प्रदेश में नेतृत्व परिवर्तन को लेकर बोल दी बड़ी बात!\nराजस्थान में रहकर ही गहलोत की छाती पर मूंग दलेंगे पायलट\nBy महेश झालानी|25 Sep 2021 1:28 PM GMT\nकांग्रेस के शीर्ष नेतृत्व ने साफ शब्दों में इनकार कर दिया है कि वर्तमान परिस्थितियों में राजस्थान के अंदर नेतृत्व परिवर्तन नही होगा । जहां तक असन्तुष्ट नेता सचिन पायलट का सवाल है, उन्हें और उनके समर्थकों को सम्मानजनक पद देने का भरोसा दिलाया गया है ।\nपिछले एक सप्ताह के भीतर सचिन की राहुल गांधी से दो बार मुलाकात हो चुकी है । जहां सचिन नेतृत्व परिवर्तन करने पर अड़े हुए है, वहीं राहुल ने दो टूक शब्दों में नेतृत्व परिवर्तन से मना कर दिया है । सचिन की ओर से तर्क दिया गया कि जब पंजाब में नेतृत्व परिवर्तन किया जा सकता है तो राजस्थान से परहेज क्यो ?\nआजकल सोनिया गांधी के बजाय राहुल ही सारे फैसले ले रहे है । पंजाब में कैप्टन के बजाय चरणजीत सिंह चन्नी को सीएम नियुक्त करने का निर्णय राहुल का ही था । राहुल ने सचिन से कह दिया है कि सीएम के अलावा अपने लिए वे किसी भी पद का चयन कर सकते है ।\nउच्चस्तरीय सूत्रों से ज्ञात हुआ है कि सचिन का एकमात्र उद्देश्य अशोक गहलोत को सीएम पद से बेदखल करना है । इसी गरज से सचिन ने हाल ही में सीपी जोशी से मुलाकात की । सचिन चाहते है कि गहलोत को हटाकर सीपी जोशी को सीएम बनाया जाए । सीपी के स्वभाव से सभी वाकिफ है । यदि वे सीएम बन गए तो गहलोत और उनके समर्थकों को किनारे लगाने में कतई पीछे नही रहेंगे ।\nसचिन को यह भी नही भूलना चाहिए कि सीपी जैसा व्यक्ति किसी रिमोट से संचालित नही होगा । सत्ता हाथ मे आने के बाद सचिन को भी अंगूठा सीपी अंगूठा दिखाएंगे । सूत्र कहते है कि सचिन ने फिलहाल तय नही किया है कि उनकी भूमिका क्या रहेगी । उन्हें संगठन में महत्वपूर्ण जिम्मेदारी देने का भी प्रस्ताव दिया गया है ।\nयह भी ज्ञात हुआ है कि पायलट को फिर से पीसीसी चीफ का पद भी संभालने का प्रस्ताव दिया गया है । इसके अलावा उनके तीन-चार समर्थको को मंन्त्रिमण्डल में जगह देने की भी बात चल रही है । सचिन खुद नही, अपने समर्थकों को उचित प्रतिनिधित्व दिलाने की पैरवी कर रहे है ।\nसूत्र कहते है कि नवरात्रा स्थापना के साथ ही किसी भी मंत्रीमंडल का विस्तार या पुनर्गठन हो सकता है । सोनिया गांधी फिलहाल हिमाचल गई हुई है । उनके आने के बाद राजस्थान के मसले पर चर्चा होगी । उम्मीद यही जताई जा रही है कि फिलहाल पायलट न तो पीसीसी चीफ बनने के मूड में है और न ही डिप्टी सीएम । बोलने में पायलट सिद्धस्त है, इसलिए इन्हें संगठन में महत्वपूर्ण पद देने के अलावा मीडिया की भी जिम्मेदारी दिए जाने की चर्चा है । लेकिन पायलट राजस्थान में रह कर गहलोत की छाती पर मूंग दलना चाहते है ।\nराहुल गाँधी कांग्रेस सचिन पायलट अशोक गहलोत Rahul Gandhi Congress Sachin Pilot Ashok Gehlot


हिंदी न्यूज़ - SBI ग्राहक दें ध्यान! बैंक ने किया बड़ा बदलाव, नहीं जाना तो फंड ट्रांसफर में होगी दिक्कत– हिन्दी समाचार, टुडे लेटेस्ट न्यूज़\nSBI ग्राहक दें ध्यान! बैंक ने किया बड़ा बदलाव, नहीं जाना तो फंड ट्रांसफर में होगी दिक्कत\nअगर आपका SBI में अकाउंट है तो ये खबर जाननी आपके लिए बहुत जरूरी है. छह एसोसिएट बैंकों के मर्जर के बाद स्टेट बैंक ऑफ इंडिया (SBI) में बड़ा चेंज सामने आया है. जानें SBI बैंक की कौन सी चीजें बदली हैं...\nnews18 hindi | August 28, 2018, 10:15 AM IST\nभारतीय स्टेट बैंक (एसबीआई) ने अपने ग्राहकों को अच्छी सर्विस देने के लिए एक अहम बदलाव किया है. अगर आपका SBI में अकाउंट है तो ये खबर जाननी आपके लिए बहुत जरूरी है. छह एसोसिएट बैंकों के मर्जर के बाद स्टेट बैंक ऑफ इंडिया (SBI) में बड़ा चेंज सामने आया है. आगे जानें SBI बैंक की कौन सी चीजें बदली हैं.\nSBI ने देशभर में करीब 1,300 शाखाओं के नाम और आईएफएससी कोड में बदलाव किया है. बैंक ने ऐसा उसके6सहयोगी बैंक और भारतीय महिला बैंक का उसमें विलय होने के बाद किया है.\nबैंक ने ही इन शाखाओं के नए नाम और नए आईएफएससी कोड की सूची जारी की है. कुल 1,295 शाखाओं के नाम में यह परिवर्तन किया गया है.\nUpdated: August 10, 2018 12:19 PM ISTVIDEO : आरा में SBI का रुपयों से भरा एटीएम ले भागे चोर\nबता दें कि एसबीआई के छह सहयोगी बैंक और भारतीय महिला बैंक का उसमें विलय एक अप्रैल 2017 से प्रभावी है.\nकम हुई ब्रांच: मर्जर के बाद एसबीआई के 1805 ब्रांच कम हुए हैं, वहीं 244 एडमिनिस्ट्रेटिव आॅफिसर भी कम हुए हैं. बैंक की वर्कफोर्स2लाख के आस-पास है.\nबढ़े बैंक के एसेट: मर्जर के बाद एसबीआई ग्लोबल स्तर एसेट के मामले में टॉप बैंकों में 53वें पोजिशन पर है. जून 2018 तक बैंक की कुल एसेट बढ़कर 33.45 लाख करोड़ रुपये हो गई है.\nदेश का सबसे बड़ा सरकारी बैंक SBI: एसबीआई देश का सबसे बड़ा बैंक है, जिसका पूरे देश में 22428 ब्रांच हैं. डिपॉजिट, एडवांस, बैंकिंग आउटलेट और कस्टमर्स एक्विजिशन के मामले में एसबीआई देश का सबसे बड़ा बैंक है. डिपॉजिट के मामले में बैंक का मार्केट शेयर 22.84 पफीसदी और एडवांस के मामले में मार्केट शेयर 19.92 फीसदी है.\nइन बैंकों का हुआ था मर्जर: का बता दें कि पिछले साल अप्रैल में पांच सहयोगी बैंकों- स्टेट बैंक ऑफ बीकानेर ऐंड जयपुर, स्टैट बैंक ऑफ पटियाला, स्टेट बैंक ऑफ त्रावणकोर, स्टेट बैंक ऑफ हैदराबाद, स्टेट बैंक ऑफ मैसूर और भारतीय महिला बैंक का भी SBI में विलय हो गया था.


February 15, 2018 livekhabre 1332 Views zee entertainment, zee5\nZEE5 पहला ऐसा डिजिटल डिजिटल एंटरटेनमेंट प्लेटफॉर्म है जो वॉइस के जरिये कंटेट सर्च करता है\nनई दिल्ली: ज़ी एंटरटेनमेंट एंटरप्राइजेज लिमिटेड (ZEEL) ने Zee5 ऐप लॉन्च किया है जो देश का सबसे बड़ा डिजिटल एंटरटेनमेंट प्लेटफॉर्म है. ZEE5 ‘न्यू इंडिया’ की जरूरतों को पूरा करेगा. ज़ी इंटरनेशनल और Z5 ग्लोबल के सीईओ अमित गोयनका ने इस नए ब्रांड को लॉन्च किया. इस अवसर पर ज़ी एंटरटेनमेंट एंटरप्राइज़ेज लिमिटेड (ZEEL) के एमडी और सीईओ पुनीत गोयनका ने कहा, “ZEE5 हमें मीडिया और एंटरटेनमेंट के पावरहाउस के रूप में और सशक्त बनाता है. बेमिसाल कंटेंट और मजबूत तकनीक इस नए डिजिटल प्लेटफॉर्म का आधार है. हमने इस ऐप को बनाने में बहुत मेहनत की है. मुझे पूरा भरोसा है कि देश-विदेश के हमारे दर्शकों को यह पसंद आएगा.”\nZEE5 ऐप को आप गूगल प्ले स्टोर (Google Play Store) और iOS ऐप स्टोर से डाउनलोड कर सकते हैं. यह प्रोग्रेसिव वेब ऐप (PWA) के रूप में www.zee5.com व Android TV, और Amazon Fire TV Stick पर भी उपलब्ध है. ZEE5 क्रोमकास्ट को भी सपोर्ट करता है.\nZEE5 में ये हैं खूबियां:\nZEE5 पहला डिजिटल डिजिटल एंटरटेनमेंट प्लेटफॉर्म है जो वॉइस के आधार पर सर्च करता है. इसी फीचर के चलते लाखों लोगों को मनोरंजन उपलब्ध कराता है. खास करके जो डिजिटल में दक्ष नहीं हैं. दर्शक शो या मूवी का नाम बोलकर आसानी से कंटेंट खोज सकते हैं.\n– ZEE5 कनेक्टिविटी और कम फोन स्टोरेज की समस्या से भी निजात दिलाता है.\n– ऐप को डाउनलोड किए बिना दर्शक बेहतर अनुभव पा सकते हैं.\nREAD भोजपुरी गानों का DNA-एक बार इस बन्दे का ये विडियो जरूर देखें\n– वाई-फाई से कनेक्ट होने के दौरान कंटेंट डाउनलोड करने का विकल्प दर्शकों को ऐप से कंटेट डाउनलोड करने देता है और बिना डेटा खर्च किए सेव करके आप उसे बाद में देख सकते हैं.\n– इसके अलावा, इस कंटेट को एसडी/मेमोरी कार्ड में सेव करने के सुविधा के विकल्प से दर्शक फोन की मेमोरी को आसानी से मैनेज कर पाएंगे.\nZee5 12 भाषाओं अंग्रेजी, हिंदी, बंगाली, मलयालम, तमिल, तेलगु, कन्नड़, मराठी, उड़िया, भोजपुरी, गुजराती और पंजाबी में उपलब्ध है. इस ऐप में वॉइस सर्च जैसी खूबी है. भारत और इंटरनेशनल मूवी, टीवी शो, म्यूजिक और लाइफस्टाइल वीडियो की भाषाओं में उपलब्ध हैं.\n90 से ज्यादा पॉप्युलर टीवी चैनल\nZee5 में लाइव टीवी के अलावा 90 से ज्यादा पॉप्युलर टीवी चैनल हैं. सभी का कंटेट एक ही जगह पर उपलब्ध है. भारत के भाषा कंटेंट के लिए Zee5 सबसे बड़ा डिजिटल एंटरटेनमेंट प्लेटफॉर्म है. Zee5 अपने दर्शकों को मिला-जुला अनुभव प्रदान करने के लिए ‘फ्रीमियम’ प्राइस मॉडल लेकर आया है. इसमें फ्री और पेड प्रीमियम कंटेंट दोनों दिया जाएगा. स्पेशल लॉन्च ऑफर 99 रुपये प्रति माह का है. जो दर्शक सब्क्रिप्शन पैक लेेंगे उन्हें कंटेंट की पूरी लाइब्रेरी मिलेगी.\n← श्रीनगरः बर्फबारी के बाद घाटी में भूस्खलन, श्रीनगर-जम्मू राजमार्ग बंद\n3 साल बाद केजरीवाल को याद आया फ्री वाई-फाई का वादा, दिया यह आश्वासन →


बंद पड़े रामराजा सुपरस्पेशलिटी हास्पिटल को कोरोना के लिए टेकओवर करने की तैयारी, कमिश्नर मौके पर पहुंचे - Swadesh Bhopal\nHome मध्यप्रदेश बंद पड़े रामराजा सुपरस्पेशलिटी हास्पिटल को कोरोना के लिए टेकओवर करने की...\nबंद पड़े रामराजा सुपरस्पेशलिटी हास्पिटल को कोरोना के लिए टेकओवर करने की तैयारी, कमिश्नर मौके पर पहुंचे\nटीकमगढ़. निवाड़ी जिले में स्थित सर्वसुविधा युक्त एक बड़े हास्पिटल को टेकओवर करने की तैयारी प्रशासन कर रहा है। इसको लेकर शासन स्तर पर चर्चा हुई, जिसके बाद निवाड़ी जिले के प्रतापपुरा में स्थित रामराजा सुपरस्पेशलिटी हास्पिटल में शुक्रवार की दोपहर सागर कमिश्नर मुकेश कुमार शुक्ला पहुंच गए। रामराजा हास्पिटल का मुआयना कर कमिश्नर द्वारा प्रतिवेदन शासन को भेजा जाएगा, जहां से गृह विभाग के अपर मुख्य सचिव राजेश राजौरा निर्णय लेकर आदेश जारी करेंगे। इसमें उत्तरप्रदेश सरकार से भी अधिकारियों और जनप्रतिनिधियों की बातचीत हो गई है, जिसमें उत्तरप्रदेश सरकार द्वारा भी मदद की जाएगी।\nगौरतलब है कि 300 बिस्तर से ज्यादा का रामराजा हास्पिटल प्रतापपुरा में उप्र-मप्र की सीमा पर ही करीब दो साल पहले खोला गया था, जो कुछ दिनों तक चलता रहा। लेकिन अचानक ही दो पार्टनरों में विवाद होने के बाद हास्पिटल बंद हो गया। वर्तमान में कोरोना संक्रमण के दौरान जिला अस्पताल सहित कोविड केयर सेंटर में मरीजों की संख्या बढ़ रही है। इससे स्वास्थ सुविधाओं का लाभ संक्रमितों को बेहतर तरीके से नहीं मिल रहा है। ऐसे में अब रामराजा हास्पिटल को टेकओवर करने की मुहिम पूर्व मुख्यमंत्री उमा भारती ने छेड़ दी, तो वह स्वयं ही झांसी पहुंच गईं। पूर्व सीएम उमा भारती ने दोनों ही पार्टनरों से पहले फोन पर और बाद में उन्होंने बैठकर आपसी झगड़े को सुलझाकर हास्पिटल चालू करने की समझाइश दी। लेकिन वह मानने को तैयार नहीं है। ऐसे में पूर्व सीएम ने कह दिया कि अगर आपसी विवाद खत्म कर हास्पिटल कोरोना काल के दौरान चालू नहीं किया जाता है, तो मप्र सरकार इसे टेकओवर कर लेगी।\nअस्पताल में हैं सभी सुविधाएं- इस हास्पिटल में सभी प्रकार की सुविधाएं हैं। 300 से ज्यादा बिस्तर वाले इस हास्पिटल में न तो वेंटीलेटर की कमी है और न ही आक्सीजन की। हवा से आक्सीजन बनाने वाला स्वयं का प्लांट इस हास्पिटल में लगा हुआ है। इससे आक्सीजन की कमी भी दूर होगी। वहीं प्रत्येक पलंग पर आक्सीजन की लाइन डली हुई है। इसके अलावा पर्याप्त मैदान और सीटी स्कैन के अलावा विभिन्न प्रकार की मशीनें भी यहां पर हैं। ऐसे में मप्र सरकार द्वारा टेकओवर करने के बाद बुंदेलखंड में संक्रमितों को बेहतर इलाज मिल सकेगा।\nकमिश्नर दौर कर बना रहे जानकारी- कमिश्नर मुकेश कुमार शुक्ला, निवाड़ी कलेक्टर आशीष भार्गव, सीएमएचओ डा. शिवेंद्र कुमार चौरसिया के अलावा विभिन्न अधिकारी इस हास्पिटल में शुक्रवार को पहुंच गए, जिन्होंने हास्पिटल खुलवाते हुए सभी विभागों का मुआयना किया। इसके अलावा मशीनों को देखा और जानकारी जुटाई। जानकारी एकत्र कर अब कमिश्नर प्रतिवेदन शासन को भेजेंगे। इसके बाद एक-दो दिनों में ही इस हास्पिटल में इलाज शुरू होने की संभावनाएं हैं, जिसमें मेडिकल स्टाफ उत्तरप्रदेश सरकार द्वारा दिए जाने की बात पूर्व सीएम उमा भारती ने कही है। उन्होंने कहा कि मेरी उप्र-मप्र दोनों ही सरकारों से बात हो गई है।\nPrevious articleविधायक ने नहीं कलेक्टर ने की थी आक्सीजन के लिए उड़ीसा के कारोबारी से बात: मिश्रा\nNext articleचार शराब दुकानों से बिक्री की रकम वसूलकर लौट रहे सेल्समैन से लाखों की लूट\nश्यामा प्रसाद मुखर्जी के संकल्प को पूरा कर रही भाजपा सरकार : शिवराज सिंह, शिव प्रकाश बोले- स्व. श्यामाप्रसाद मुखर्जी की वजह से कोलकाता...


राजस्थान से राज्यसभा जाएंगे पूर्व पीएम मनमोहन सिंह! कांग्रेस ने बनाया ये प्लान | Ghamasan News\nHome Politics राजस्थान से राज्यसभा जाएंगे पूर्व पीएम मनमोहन सिंह! कांग्रेस ने बनाया ये...\nराजस्थान से राज्यसभा जाएंगे पूर्व पीएम मनमोहन सिंह! कांग्रेस ने बनाया ये प्लान\nपूर्व प्रधानमंत्री और कांग्रेस के वरिष्ठ नेता ने मनमोहन सिंह को पार्टी राजस्थान से राज्यसभा भेजने की तैयारी कर रही है। गौरतलब है कि बीजेपी सांसद मदन लाल सैनी के निधन के बाद राजस्थान में 1 राज्य सभा सीट खाली हो गई है।\nबता दें कि मदन लाल सैनी का 75 वर्ष की आयु में 24 जून को दिल्ली के एम्स में निधन हो गया था। वहीं सैनी को भी राज्यसभा सदस्य बने मात्र6महीने ही हुए थे ऐसे में उनकी5वर्ष से अधिक समय तक खाली रहेगी। ऐसे में पार्टी पूर्व पीएम को राजस्थान से राज्यसभा भेज सकती है। मदन लाल सैनी के निधन के बाद से ही कांग्रेस इस सीट पर मनमोहन सिंह को राज्यसभा भेजने की कवायद में जुटी हुई है।\nवहीं कांग्रेस का मानना है कि राजस्थान से राज्यसभा सीट मनमोहन सिंह के लिए सुरक्षित है। क्योंकि कांग्रेस के विधायकों की संख्या बीजेपी के विधायकों से ज्यादा है। गौरतलब है कि विधानसभा चुनाव में कांग्रेस को राजस्थान में जीत मिली थी और कांग्रेसी विधायकों की संख्या बढ़ गई थी ऐसे में कांग्रेस को राज्यसभा चुनाव में जीत मिलने की उम्मीद है।\nराज्यसभा में फिलहाल 100 कांग्रेसी विधायक है और 11 निर्दलीय विधायक है जिनका पार्टी को समर्थन हासिल है। वहीं बीजेपी के पास मात्र 72 विधायक ही है ऐसे में कांग्रेस के राजस्थान से राज्यसभा की सीट जीतने का मौका है।\nइससे पहले मनमोहन सिंह को तमिलनाडु से राज्यसभा भेजें जाने की चर्चा थी। जिसके चलते द्रविड़ मुद्रक कड़गम (डीएमके) के साथ बातचीत भी चल रही थी। लेकिन डीएमके ने खुद ही तीनों सीटों पर चुनाव लड़ने का ऐलान कर दिया था।\nमालूम हो मनमोहन सिंह का राज्यसभा में 14 जून को कार्यकाल खत्म हो गया है। पूर्व पीएम असम से लगातार पांच बार राज्यसभा सांसद भी रह चुके हैं। 15 जून 2013 को उनका आखिरी कार्य कार्य कार्य शुरू हुआ था जो 14 जून 2019 को खत्म हो गया था।\nPrevious articleइस मॉडल ने खुलेआम दिखाए अपने प्राइवेट पार्ट, फोटो वायरल\nNext articleएक बार फिर इस एक्ट्रेस ने दिखाया अपना पूरा बदन, वीडियो हुआ वायरल\nपीएम मोदी टीएमसी पर लगाए आरोपों के सबूत दें वरना जेल...\nराजस्थान: नाखुश नेताओं के बागी तेवर पार्टियों के लिए बने मुसीबत


SAVE DEPRESS LIFE: August 2011\nकमिटमेंट में कमी: रिश्तो की हत्या\nआज के हमारे युवाओं को न तो भविव्य की तनहाइयों की फिक्र है, न हीं जिंदगी की वीरानियों की परवाह, क्योकि वो आज में जीता है। इसी सोच के चलते वो रिश्तों की अहमियत को इस कदर नजरअंदाज कर रहा है। यही वजह है कि न अब रिश्ते टिकाऊ होते है, न ही होता है उनमें कमिटमेंट। किसी भी रिश्ते की बुनियाद होती है प्यार और विश्वास। यदि ये दोनों ही चीजें रिश्ते में न हो, तो वो रिश्ता महज समझौता बनकर रहा जाता है। आज हम जिस तेजी से रिश्ते बनाते है, उसे तेजी से उन्हे तोड भी देते है, क्योकि रिश्ते बनाते समय हमें खुद ही नहीं पता होता है कि आखिर ये रिश्ता कब तक टिकेगा। पिछले 10 सालों में तलाक के मामले कुछ शहरों में दोगुने हो गए तो कही-कही इनमें तीन गुना बढोत्तरी हुई है। जहां 90 के दशक में तलाक के औसतन 1000 मामलें हर साल सामने आते थे, वहीं अब ये संख्या बढकर 9000 हो गई है। अधिकतर मामलों में सामंजस्य की कमी या पार्टनर की बेवफाई को ही तलाक का आधार बनाया गया। बदलती लाइफस्टाइल, बढती प्रोफेशनल आकांक्षाएं, न्यूक्लियर फैमिली, रिश्तों में बढती अपेक्षाए ही इन बढती तलाक दरों की मुख्य वजहें हंै। आज महिलाएं भी तलाक की पहल करने में पीछे नहीं है। अगर रिश्ते में जरा-सी भी कमी या अनबन नजर आती है, तो बयाय कोई समाधान निकालने के तलाक को ही अपनी आजादी का आसान रास्ता मानकर लोग रिश्ते तोडने में हिचकते नहीं। अपनों का साथ, प्यार का एहसास जिंदगी को खुशनुमा बना देता है, जीवन में थोडी-बहुत तकरार भी जरूरी है, इसी का नाम तो जिंदगी है, वक्त रहते जिंदगी को संभाल लिया जाए तो बेहतर है, वरना ऎसा न हो कि हम जब गिरे, तो कोई थामनेवाला ही न हो, हम जब रोएं तो किसी का कंधा सिर रखने के लिए न हो।\n1. अपने तरीके से जिंदगी जीना - अपनी जिंदगी अपने तरीके से जीने का फॉर्मूला इन दिनों बहुत फैशन में है, ऎसे में कमिटमेंट्स की उम्मीद किए जाने पर यही सुनने को मिलता है कि इट्स माई लाइफ, मुझे अपने ढंग से अपनी जिंदगी जीने की आजादी चाहिए।\n2. प्राइवेसी- आज के युवा अपनी लाइफ में प्राइवेसी चाहते हैं, अपने लाइफ पार्टनर से भी। रिलेशनशिप में स्पेस जरूरी होता है, लेकिन इस शब्द को मात्र अपने गैरजिम्मेदाराना व्यवहार के लिए बचाव के तौर पर ही इस्तेमाल किया जाने लगा है। अपने पार्टनर से चंद सवाल करने का मतलब यह लगाया जाता है कि आप उसे स्पेस नहीं दे रहे, उसकी प्राइवेसी से दखलअंदाजी कर रहे है।\n3. एक्स्पेक्ट मोर- आजकल पहले ही एक दूसरे को यह साफ तौर पर कह दिया जाता है कि मुझसे ज्यादा उम्मीद मत रखना, मैं तुम्हारे लिए खुद को नहीं बदलूंगा/बदलूंगी।\n4. कमिटमेंट फोबिया - कहते है कुछ लोग कमिटमेंट से डरते है, शायद उन्हें अपने प्यार व रिश्ते पर इतना भरोसा ही नहीं होता कि वो टिक पाएंगा या यूं कह ले कि कुछ लोग इतने मनचले होते है कि एक ही रिश्ते पर टिके रहना उनके बस की बात नहीं।\n5. एक रिश्ते में न टिक पाना- एक ही रिश्ते पर पूरी उम्र बिता देने का दौर अब बीत चुका। ऎसे लोगों को अब इमोशनल फूल्स कहा जाता है। रिश्तों को बचाने की बात तो दूर, ठीक से बनने से पहले ही ये बात साफ हो जाती है कि अब तब ठीक लगेगा, साथ रहेंगे, वरना अपने अपने रास्ते।\n6. प्रैक्टिकल - रिश्तों में प्रैक्टिकल होना आज जरूरी हो गया है। लोग सोचते है कि आगे बढना है तो प्रैक्टिकल होना जरूरी है। भावनाओं में उलझे रहेंगे, तो जिंदगी उलझ जाएगी। बदलते दौर के साथ नहीं बदलेंगे तो पीछे रहे जाएंगे।\n1. बातचीत - किसी भी रिश्ते के लिए यह सबसे पहला और जरूरी स्टेप होता है। बिना बातचीत के रिश्तों में खालीपन आ जाता है। अगर कोई नाराजगी है, शिकायत है तो कहिए, चुप मत रहिए।\n2. आदर - आपके मन में अपने पार्टनर के प्रति आदरभाव होना चाहिए। भले ही आप कितने भी बेतकल्लुफ हो एक दूसरे से, लेकिन एक दूसरे के प्रति रिस्पेक्ट बनी रहनी चाहिए। जिस व्यक्ति का आप सम्मान नहीं कर सकते, उससे प्यार कब तक कर पाएंगे।\n3. एक बार सोचें - अगर आपके रिश्ते में कोई प्रोब्लम चल रही है तो तैश में आकर कोई फैसला न लें। हो सकता है कुछ समय के लिए आपको रिश्ता बंधन लग रहा हो, लेकिन एक बार शांत मन से दोबारा सोचें कि क्या वाकई ऎसा है। क्या वाकई कहीं कोई गुंजाइश नहीं बची है रिश्तें मेंक् हर हाल में रिश्ते को थोडा समय दे।\n4. रोमांस - कभी-कभी समय की कमी और कई कारण से रिश्ता बोझिल हो जाता है, ऎसा न होने दे। प्यार है, तो प्यार का इजहार समय-समय पर करते रहे, पैशन को जिंदा रखने के लिए जरूरी उपाय करते रहे। बाहर जाए, मूवी देखे, पार्टी करे या किसी शांत जगह जाकर तनहाई का मजा ले और रोमांस करे।\n5. विश्वास - हर रिश्ता विश्वास पर टिका होता है। आपको अपने साथी पर विश्वास करना चाहिए। अगर आपके रिश्ते में विश्वास नहीं होगा तो आप चाहकर भी एक दूसरे के करीब नहीं आ पांएगे। विश्वास के बिना कोई भी रिश्ता नही टिक सकता। किसी भी नतीजे पर पहुंचने से पहले एक मौका जरूर दे।\n6. दोस्त बनें - अगर आपको लगता है कि आपका पार्टनर आपसे खुलकर बात नहीं कर पा रहा है या फिर वह आपसे बात करने में झिझकता है तो आप उससे दोस्तों की तरह व्यवहार करें।दोस्ती का रिश्ता एक ऎसा रिश्ता होता है, जहां हम खुद को आजाद समझते है। वो हमारे लिए बंधन नहीं होता, तो अपने रिश्ते में भी वहीं दोस्ताना अंदाज लाएं, जहां रिश्ता बंधन लगे ही न और अगर लगे भी तो ऎसा बंधन, जिससे आप ताउम्र बंधे रहना चाहे।\n7. पार्टनर को समझें - हर किसी को यही लगता है कि वही सही है सामने वाला गलत है। लेकिन किसी भी बात का फैयला करने से पहले आप ठंडे दिमाग से सोचे। हो सकता है आपका पार्टनर भी अपनी जगह पर सही हो। हर स्थिति को सामने वाले के नजरिए से भी देखें और उसके बाद ही कोई राय बनाएं। यूं भी हर व्यक्ति अलग होता है, उसकी सोच एकदम हमारे जैसी नहीं हो सकती, तो उससे इतना ज्यादा बदलने की उम्मीद करने से बेहतर है उसके अपने अलग व्यक्तित्व को स्वीकारे। दो अलग सोच रखने वाले लोग भी मिलकर एक अच्छी और कामयाब जिंदगी जी सकते है।\n8. आरोप-प्रत्यारोप - आरोप लगाने से कभी किसी रिश्ते में मजबूती नहीं आती। वो मात्र आपके ईगो को संतुष्ट कर सकता है। खुद को सही साबित करने के लिए बहस करने की बजाय आगे किस तरह से समझदारी से अपने रिश्ते को मजबूत बनाया जाए। इस पर विचार होना चाहिए। कोई एक झुक जाए, माफी मांग ले, तो इसमें बुरा ही क्या है।\n9. अहंकार को दूर करें - स्वाभिमान और अहंकार में बहुत फर्क होता है। इस फर्क को समझकर अपने रिश्ते को बचाने की कम से कम एक कोशिश तो करे। ईगो को स्वाभिमान का नाम देकर अपने अहं की तुष्टि के लिए रिश्ते को खत्म करने की गलती न करे।\n10. रिश्तों की अहमियत को समझें - आप कितने ही प्रैक्टिकल हो, लेकिन जीवन में किसी मोड पर एक साथी, एक हमसफर की जरूरत जरूर महसूस होती है। जीवन का ये सूनापन फिलहाल ग्लैमरस लाइफस्टाइल और आर्थिक कामयाबी के बीच नजर न आ रहा हो, लेकिन कहीं ऎसा न हो कि जब ये अकेलापन नजर आने लगे, तब तक देर हो चुकी हो।\nPosted by help to people at 2:29 AM No comments:\nसेक्स स्ट्रेस से बिगडते रिश्ते\nआज तनाव या स्ट्रेस हर व्यक्ति के जीवन में है और स्ट्रेस लेवल बढ़ने के कारण शरीर के कई ऎसे हार्मोस प्रभावित होते हैं, जिनकी वजह से सेक्स स्ट्रेस बढ जाता है। सेक्स स्ट्रेस का कोई एक कारण नहीं है। मॉडर्न लाइफस्टाइल व अनेक ऎसी परिस्थितियां इसके लिए जिम्मेदार हैं।\nसेक्स स्ट्रेस के कारण\n1. समय का अभाव: सेक्स क्रिया के लिए समय व तनावरहित वातावरण चाहिए। आजकल की भागदौड भरी जिंदगी में लोगों के पास वक्त का अभाव है और यदि वक्त मिल भी जाता है तो मन तरह-तरह की आशंकाओं से घिरा रहता है। बच्चों का तनाव, आफिस की परेशानियां आदि अनेक बातें ऎसी हैं, जो व्यक्ति को तनाव मुक्त नहीं रहने देती। ऑफिस, घर और अन्य कार्यो की थकान के कारण और तालमेल की कमी के कारण सेक्स के प्रति उदासीनता पैदा हो जाती है।\n2. वर्क लोड: जिंदगी में आगे बढने की चाह, बॉस की नजरों में योग्य बने रहने की चाह और पैसे कमाने की दौड में व्यक्ति अपनी सारी ऊर्जा खत्म कर देता है। पैसा कमाने और खुद को बेहतरीन साबित करने की दौड में व्यक्ति दिन-रात काम करता है। वर्क लोड ज्यादा होने से ऑफिस का बचा हुआ काम घर पर पूरा करना पडता है। इस तरह के हाई प्रेशर जॉब के साथ व्यक्ति परिवार के साथ संतुलन नहीं बना पाता। व्यक्ति घर और ऑफिस की जिम्मेदारियों के बीच पिसकर रह जाता है। व्यक्ति देर तक काम करने के बाद इतना थक जाता है कि बिस्तर पर लेटते ही नींद आ जाती है और इससे उसकी सेक्स लाइफ प्रभावित होती है।\n3. असुरक्षा की भावना: वर्किग पति-पत्नी के रिश्तों में आजीवन साथ रहने की निश्चिंतता नहीं है। पति-पत्नी दोनों में असुरक्षा की भावना बनी रहती है। क्योंकी दोनों के अहं टकराने की आशंका रहती है। दोनों के कामकाजी होने की वजह से दोनों में से कोई भी समझौता करने के लिए तैयार नहीं रहता। इसलिए महिलाएं भी ज्यादा कमाने की होड में लग जाती है। क्योंकी वे सुरक्षित होना चाहती हैं। इस तरह की स्थिति तनाव व टकराहट को जन्म देती है।\n4. विलासिता की चाह: आधुनिक सुख-साधन जुटाना, रिसॉर्ट या विदेश में छुटि्टयां बिताना हर दंपत्ति की इच्छा होती है। सुख-सुविधा की चाहत में व्यक्ति चादर से अधिक पैर पसारता है और इस कारण वह लोन और के्रडिट कार्ड का उपयोग करता है। बाद में किश्तें चुकाने का पे्रशर शरीर और मन दोनों को थका डालता है। इस तरह का फाइनेंनशियल स्ट्रेस व्यक्ति की जिंदगी को पूरी तरह प्रभावित करता है और उसे सेक्स लाइफ के प्रति उदासीन बना देता है।\n5. अधूरी जानकारी: आधी अधूरी जानकारियां और गलतफहमी भी तनाव को बढ़ाते हैं। मैगजीन में सेक्स कॉलम में सेक्सोलॉजिस्ट द्वारा पाठकों के प्रश्नों के उत्तर दिए जाते हैं। लेकिन संबंधित लेख या कॉलम में दी गई जानकारी एक सामान्य जानकारी होती है जबकि हर व्यक्ति और उसकी परिस्थिति दूसरे से भिन्न होती है। अधूरी जानकारी से सेक्स स्ट्रेस बढ़ता है। इसलिए यह जरूरी है कि कपल्स एक दूसरे के लिए समय निकालें। साथ ही उपरोक्त विषयों पर दोनों को विचार-विमर्श करना चाहिए। एक दूसरे को समझना चाहिए और सेक्स स्ट्रेस को नहीं पनपने देना चाहिए।\nPosted by help to people at 2:27 AM No comments:\nबाहरी दौड़ शान्ति प्रदान नहीं कर सकती\nआज देश और दुनिया के जो हालात है वे कोई बहुत उत्साहवर्धक नहीं है। ऐसा नहीं है कि दुनिया में तरक्की नहीं हुई है। कहां हिंसक जनवरों के बीच रहने वाला गुड़ा-मानव और कहां कंकरीट की गगनचुम्बी अट्टालिकों में रहने वाला आज का शहरी मानव? कहां दिन भर भोजन की खोज में खाईयों-खंदकों को फांदने वाला मानव और कहां आलीशान पांच सितारा होटलों में षड़रसभोजी मानव? कहां पत्रों और छालों के खुरदरे कपड़े पहनने वाला मानव, कहां सिन्थेटिक्स के फूल से हल्के-फुल्के रंगबिरंगे चिकने-चमकीले कपड़े पहनने वाला मानव? कहां एयरबसों और उपग्रहों में ग्रह-नक्षत्रों की यात्रा करने वाला मानव, कहां प्राकृतिक आपदाओं से घिरा भयभीत मानव? कहां रेडियो, टेलीविजन से रात-दिन मनोरंजन करने वाला मानव, कहां निरक्षर भट्टाचार्य मानव, कहां डिग्रियों का भारी बोझा ढोने वाला मानव? सचमुच आकाश-पाताल का अंतर है। पर प्रश्न उठता है क्या पहले की तुलना में मानव आज ज्यादा शांत, सुखी है।\nक्या मनुष्य सुखी बना?\nशहरों में जन-संकुलता, कोलाहल, प्रदूषण तथा औद्योगिक हलचल इतनी बढ़ गई है कि मानव उससे तंग आ गया है। भले ही अब भी कुछ लोग पेट की खातिर महानगरों की ओर दौड़ रहे हैं, पर वहां का रहन-सहन इतना अकुलाने वाला हो गया है कि उससे विरक्ति होने लगी है। कृत्रिम स्वाद और स्वार्थी मानसिकता ने भोजन को इतना चटपटा और मिलावटी बना दिया है कि आदमी का स्वास्थ्य ही गड़बड़ाने लगा है। सभ्यता ने उस पर इतने कपड़े लाद दिए हैं कि वह स्वयं चलता-फिरता मॉडल बन गया है। जंगली जानवरों के भय से मुक्त मानव आज आतंकवाद से परेशान हो गया है। बोइंग विमानों एवं राकेटों में घूमने वाला मानव बीमारियों एवं दुर्घटनाओं से दु:खी हो गयी है। उच्च शिक्षा प्राप्त मानव विविध सर्टिफिकेट लिए नौकरी की तलाश में दफ्तरों का चक्कर लगा रहा है।\nदु:ख की जड़ कहां है?\nतो क्या सचमुच आदमी आज दु:खी है और यदि वह दु:खी है तो कहां है उसके दु:ख की जड़ें? निश्चय ही ग्रह-नक्षत्रों की यात्रा को समुद्यत मानव फिर से गुफा-मानव नहीं बन सकता। स्वर्ग और नरक को भी वह माने या न माने यह एक अलग सवाल है, पर क्या वह अपने अन्दर निर्मित होने वाले स्वर्ग और नरक से बच सकता है? सचमुच मानव का सुख और दु:ख उसके अपने अन्दर ही निर्मित होता है।\nअसल में मनुष्य का दु:ख आज देह का नहीं अपितु मानव-प्रसूत है। वह बाहर से तो भरा हुआ है, पर अंदर से खाली है। अन्दर का खालीपन ऊपर भी उभरकर आ रहा है। दवाईयां और ट्रेंक्वेलाइजर्स उसे भर नहीं सकते। भले ही आदमी ने नशीली दवाइयों से अपने आपको दु:ख मुक्त करने की कोशिश की हो पर सच तो यह है कि आज वह अपने ही द्वारा निर्मित वैतरणी में फंस गया है। बाहरी समृध्दि आदमी के अंदर के खालीपन को नहीं कर सकती। इसका यह अर्थ नहीं है कि आदमी की जीने के लिए पदार्थ की आवश्यकता नहीं है। रोटी-पानी के बिना वह जी नहीं सकता। पहनने के लिए कपड़े भी आवश्यक है। रहने के लिए मकान भी आवश्यक है। पर ये सब साध्य नहीं है। ये सब साधन हैं। आज सबसे बड़ी भूल यही हो रही है कि साधनों को ही साध्य के रूप में स्वीकार कर लिया गया है।\nजब पदार्थ ही साध्य बन जाता है तो उसे प्राप्त करने की शुध्दता की प्रतिबध्दता नहीं रह जाती। यदि आदमी का साध्य शांति हो तो वह उसी में आनंद का अनुभव कर सकता है जो उसे उपलब्ध है। पदार्थ की आखिर कहीं अंतिम सीमा नहीं हो सकती। बाहरी आकांक्षा हमेशा आगे से आगे बढ़ती जाएगी। यदि मनुष्य की दौड़ बाहर न होकर अन्दर की ओर हो जाए तो उसे जो कुछ प्राप्त है वह उसे भी ठुकरा सकता है। महावीर और बुध्द के पास वैभव की कोई कमी नहीं थी, पर अन्दर की अमीरी जागी तो उन्होंने राजघाट को भी ठुकरा दिया।\nसाधन ज्यादा, सुख कम\nयदि हम आज की तुलना में पुराने जमाने को देखें तो स्पष्ट आभास होगा कि आज जितनी सुख सुविधाएं आम आदमी को प्राप्त है वे पुराने जमाने के शहंशाहों को भी प्राप्त नहीं होगी। मैं जमीन और धन की बात नहीं करता। हो सकता है पुराने शहंशाहों के पास अपार वैभव और जमीन ज्यादा रही होगी, पर साधनों की दृष्टि से देखा जाए तो आज आदमी को जितनी सुख-सुविधाएं प्राप्त है उतनी पुराने अमीरों के पास नहीं थी। फिर भी यदि आज का आदमी सुखी नहीं है तो केवल इसीलिए नहीं है कि वह बाहर की दौड़-दौड़ रहा है। गरीब लोगों की बात छोड़ भी दें, जिनके पास प्रभूत पैसा है वे लोग शायद हैरान है। इसका कारण यही है कि बाहरी दौड़ आदमी को शांति प्रदान नहीं कर सकती। उससे लिए तो मनुष्य को अपने अंदर में ही मील का कोई पत्थर लगाना पड़ेगा।\nPosted by help to people at 1:01 AM No comments:\nतनाव हर स्थिति में हानिकारक है\nयह तथ्य न केवल सर्वविदित है वरन् प्रत्येक का अनुभव भी है कि आज का जीवन व्यस्त और तनावपूर्ण है। युवा वृध्द, स्त्री, पुरुष, व्यवसायी और नौकरी पेशा, गरीब और अमीर हर वर्ग तथा हर स्तर का व्यक्ति तनावग्रस्त है। यों तनाव का सामान्य अर्थ मानसिक तनाव से लिया जाता है पर वस्तुत: तनाव तीन प्रकार के होते हैं- शारीरिक, मानसिक और भावनात्मक तनाव।\nलंबे समय तक लगातार एक ही प्रकार का काम करने और अत्यधिक श्रम करने के कारण जो थकान उत्पन्न होती है उसे शारीरिक तनाव कहा जाता है।\nमानसिक तनाव बहुत अधिक सोचने-विचारने या चिंता करने से उत्पन्न होता है। एक घंटे बाद परीक्षा फल घोषित होने वाला है तो दिल की धड़कन बहुत बढ़ गई। दूर कहीं प्रवास पर हैं, रात में किसी की सहसा याद आ गई तो नींद गायब, यही है- भावनात्मक तनाव।\nसामान्यत: घरों में तनाव का कारण पति-पत्नी का आपसी तालमेल न बैठ पाना होता है। पत्नियां, पतियों को उकसाती व उत्तेजित करती हैं और पति, पत्नियों को रसोई आदि के लिये तंग करते हैं। परस्पर संतुलन न बैठ पाने से दोनों तनाव से ग्रसित हो जाते हैं इसका दुष्परिणाम यह होता है कि माता-पिता के बीच अनबन व कलह देखकर बच्चे भी तनाव से आक्रान्त हो जाते हैं, फलत: पूरा घर ही नरक बन जाता है। इस नरक से त्राण पाने का रास्ता एक ही है कि परस्पर सामंजस्य बैठाया जाय। प्रेम-आत्मीयता, सद्भावना, सहयोग आदि से वही परिवार स्वर्गीय आनंद का उपवन बन सकता है जो जरा से मतभेद एवं नासमझी के कारण नरक बन गया था। वर्तमान समय में 50 प्रतिशत से अधिक रोगी तनाव की प्रतिक्रिया स्वरूप रोगग्रस्त पाये गये हैं। चिकित्सकों एवं मनोवैज्ञानिकों का कहना है कि लगातार सिरदर्द, चक्कर आना, आंखों में सुर्खी आना, काम में मन न लगना और लकवा आदि जैसे रोगों का आक्रमण हो जाना, ये सभी अत्यधिक तनाव के ही दुष्परिणाम हैं। ऐसे लोग प्राय: रोगों की उत्पत्ति के लिये कभी मौसम को, कभी आहार को, कभी दूसरों को दोष देते हैं। अधिक तनाव शरीर व मन दोनों के लिये हानिकारक हैं। स्नायुविक तनाव-विशेषज्ञ डा. एडमण्ड जैकवसन का कहना है कि हृदय रोग, रक्तचाप की अधिकता अल्सर, कोलाइटिस आदि सामान्यत: दिखाई देने वाले रोग प्रकारान्तर से तनाव के ही कारण उत्पन्न होते हैं। स्ायु दौर्बल्य, अनिद्रा, चिंता, खिन्नता आदि अनेक रोग तनाव के फलस्वरूप होते हैं।\nमनोवैज्ञानिक भी यही कहते हैं कि हृदय रोग का कारण अज्ञात भय, चिंता है, जो अन्तर्मन में व्याप्त हो जाती है। नतीजा यह होता है कि मनुष्य की स्वाभाविक खुशी व प्रफुल्लता छिन जाती है।\nइससे रक्तवाहिनी नसें थक जाती हैं। कभी फट भी जाती है, फलत: मस्तिष्क में लकवा भी हो जाता है और शक्कर देने वाली क्लोम ग्रंथियां भी खाली हो जाती हैं और क्लोम रस मिलना बंद हो जाता है। यह ग्रंथि प्रसन्नता के अभाव में कार्य करना बंद कर देती है और क्लोम रस देना भी बंद कर देती है। क्लोम रस न मिलने से शर्करा स्वतंत्र हो जाती है और मूत्र के साथ बहने लगती है। इसी को मधुमेह कहते हैं। मधुमेह रोने, पछताने व शोक करने से भी हो जाता है। तनाव से मुक्त रहने के लिये सूक्ष्मदर्शियों ने यही कहा है कि अपनी क्षमता भर अच्छे से अच्छा काम करें। इसमें बाहरी सहायता या मार्गदर्शन कुछ विशेष कारगर सिध्द नहीं होता। अपने द्वारा उत्पन्न किए तनाव को कोई दूसरा दूर कैसे कर सकता है? तनाव को व्यक्ति स्वयं ही नियंत्रित एवं दूर कर सकता है? दूसरों का मार्गदर्शन थोड़ा बहुत उपयोगी हो सकता है।\nस्वाध्याय के द्वारा सहज ही पता चल जाता है कि निरर्थक एवं महत्वहीन बातों को अधिक तूल दे दिया गया और अकारण ही तनाव को आमंत्रित कर लिया गया। वस्तुत: यह झाड़ी के भूत की कल्पना मात्र थी। अपने को तनावग्रस्त न होने देने के लिये दृढ़ निश्चय, लगन एवं सतत् निष्ठापूर्वक सद्कार्यों में नियोजित किए रहना ही सर्वोत्तम उपाय है। सदा सहनशीलता से काम लिया जाए, भविषष्य के भय से भयभीत न हुआ जाय, वास्तविकता को दृष्टिगत रखा जाय, काल्पनिक बाधा या आशंका को स्थान न दिया जाय, वर्तमान में सामने आये काम को पूरी तत्परता से सम्पन्न किया जाय, उसी के संबंध में सोचा जाय, आशावान रहा जाय। ऐसा करने से स्वयं ही अपने भीतर इस प्रकार की शक्ति का अनुभव होगा जो समस्याओं को सुलझाने में सहायक होगी।\nPosted by help to people at 12:54 AM No comments:\nमन को शत्रु नहीं, मित्र बनाओ\nमन शरीर का एक शक्तिशाली और कमजोर हिस्सा है बस उसका उपयोग हमें वैसा करना पड़ता है जैसे कहा गया है कि मन के जीते जीत है, मन के हारे हार। अगर हम किसी भी काम में अपने मन से हार जाएंगे तो हमें हार की प्राप्ति होगी अगर मन को सफलता प्राप्ति के उस स्तर तक कर्म करने में लगाएंगे तो जीत अवश्य होगी।\nमन हमारे विचारों का उदगम स्थल है विचारों का जन्म मन से होता है और उससे उठने वाले विचार हमारे व्यक्तित्व और आसपास के वातावरण का निर्माण करते हैं। शास्त्रों में कहा गया है कि मन ही मनुष्य के बंधक और मोक्ष का कारण हैं। विषयों में आसक्त मन बंधन का और निर्विषय मन मोक्ष का कारण बनता है।\nमहापुरुषों के अनुसार मन की पांच मुख्य विशेषताएं हैं, एक मन चंचल होता है, मन मैला होता है, मन सदा भूखा रहता है, मन पागल है, मन मूर्ख है। मन के चंचल होने का अर्थ है कि मन हमेशा गतिमान रहता है कभी भी स्थिर नहीं रहता। मन मैले का अर्थ है इसमें बुरे विचार जल्दी जन्म लेते हैं।\nभूखे मन का अर्थ है कि यह कभी तृप्त नहीं होता, एक भूख मिटाओ तो दूसरी भूख लगती है। मन पागल इसलिये है कि यह बार-बार धोखा खाता है, फिर भी उन विषयों के पीछे दौड़ता है। मन मूर्ख इसलिये है इसे जितना भी समझाओ आसानी से नहीं समझता। मन की इन विशेषताओं के कारण मन को मनुष्य का शत्रु कहा गया है।\nइसलिये साधक को हमेशा सचेत रहना चाहिये। गुरुजन भी यही कहते हैं मन को मनमानी मत करने दो नहीं तो मन पतन की ओर ले जाएगा जिसका अंत बस पछतावा है। गुरुजनों के अनुसार, अगर एक मन को जीत लिया तो समझो जग को जीत लिया।\nमन के दो दोष मुख्य माने गये हैं एक स्थाई और दूसरा अस्थाई लोभ, मोह, आसक्ति, मान-सम्मान स्थाई दोष हैं जो हमेशा मन में बने रहते हैं। जिनका शमन तम, विवेक, वैराग्य और सत्संग से कर सकते हैं पर काम और क्रोध अस्थाई दोष हैं जो थोड़े समय के लिए उत्पन्न होते हैं इनका शमन हम सावधान रहकर कर सकते हैं। इसलिये मन को सबसे बड़ा शत्रु और मित्र माना जाता है। मन ही हमारी उन्नति और अवनति का मूल साधक है। शत्रु की भूमिका मन तब निभाता है जब विषयों में आसक्त होता है और हमें पतन की ओर ले जाता है। मित्र की भूमिका मन तब निभाता है जब वो परमात्मा में आसक्त हो जाता है।\nमन बहुत चंचल, तेज और हठी है वह इंद्रियों का दास बनकर भोगों के पीछे दौड़ते रहता है। उस समय मन मस्त घोड़े के समान होता है। जैसे वायु को रोकना मुश्किल है वैसे मन को वश में करना मुश्किल होता है। मन को वश में करने के लिये अपने से संघर्ष करना पड़ता है। अगर संघर्ष पूरे मनोवेश से है तो मन वश में हो जाता है पर जहां थोड़ी ढील हुई मन वश से बाहर रहता है।\nविषयों से मन को ऊपर उठाये बिना हम दिव्यता के असीम संसार में नहीं प्रवेश कर सकते। विषयों का आकर्षण बहुत बड़ा है। इसे दृढ़ संकल्प द्वारा वश में किया जा सकता है। मन को मित्र हम तभी बना सकते हैं जब हम उसे प्रशिक्षित करें, प्रकाशित करें। मन को ईश्वरीय चिंतन में लगाकर प्रकाशित कर सकते हैं। हमें अपने मन का दृष्टा बनना होगा। हर विचार हर विषय पर नजर रखनी होगी कि क्या गलत और सही है।\nवैसे तो प्रकृति का नियम है जब हमें कुछ अच्छा या उच्च स्तर का मिलता है तब मन निम्न वस्तु को स्वयं छोड़ देता है। इसी प्रकार जब मनको यह अनुभव हो जायेगा कि ब्रह्मानंद का रस विषयानंद से कहीं अधिक मीठा है तो वह श्रेष्ठ मार्ग पर चल पड़ेगा।\nभागवान कृष्ण भगवत गीता में अर्जुन को समझाते हैं कि मन जहां-जहां जाये जिस कारण से जाए, जैसे-जैसे जाए, जब जब जाए, उसको वहां वहां, उस कारण से वैसे-वैसे और तब तब हटाकर परमात्मा में लगाएं। जब तक संसार की वस्तुएं सुंदर और सुखप्रद लगेंगी तब तक मन उनमें लगा रहेगा। जब मन को समझ आ जाएगा कि संसार के विषय दु:ख कारक हैं तो मन उधर नहीं जायेगा। मन को उनसे हटाने के लिये उनके दोषों और दु:खों को महसूस करना चाहिये।\nइसी प्रकार धीरे-धीरे मन में उनके लिये वैराग्य उत्पति होगी और मन ईश्वर की ओर लगेगा। तब मन आपका सच्चा मित्र बन जाएगा और दिव्यानंद को प्राप्त होगा। बस मन से दोस्ती करो, बुरे विचारों से मन को बाहर निकालो, अपनी इंद्रियों पर काबू पाओ और स्वयं को परमात्मा के साक्षात्कार के लिये तैयार करो। और सिध्द करो मन अच्छा तो सब अच्छा।\nPosted by help to people at 2:59 AM No comments:\nजियो जिन्दगी-जी भर के...\nजीवन लम्बा नहीं, सुन्दर होना चाहिए। हमारे जीवन की डोर हमारे ही हाथों में है। भगवान भी उसी की सहायता करते हैं जो स्वयं की सहायता खुद करते हैं। जिन्दगी, जिन्दादिली का नाम है, मुर्दा दिल क्या खाक जिया करते हैं? यह जीवन आपका है। इसके निर्माता या विध्वसंक आप स्वयं हैं-\n* जीवन एक लंबा नाटक है। इसमें आपका अभिनय कैसा हो, यह आपको सोचना है। सुन्दर मूर्ति की भांति जीवन चारों तरफ से सुन्दर होना चाहिए।\n* यदि आप आशावादी विचार धारा रखते हैं तो आपकी जिन्दगी में परेशानियां कम हो सकती है।\n* जीवन को समृध्द एवं विविधता पूर्ण आपको स्वयं ही बनाना है। आपका धर्म, आपका सद्व्यवहार एवं सुन्दर दिनचर्या ही है।\n* र्\tईष्या, उदासी मन में न आने दें। इससे आपकी सुन्दरता कम होती है। चेहरे पर झुर्रियां पड़ जाती हैं।\n* आज, अभी इसी वक्त का ही जीवन है। जो बीत गया वह सपना है, भविष्य कल्पना है। सुखी वर्तमान से ही भविष्य स्वर्णिम बनता है।\n* यह संसार-सदा से ही है- न हम रहेंगे, न तुम रहोगे-वक्त के साथ दुनिया का कारवां चलता रहेगा। यह मत समझें कि हम न होंगे तो दुनिया रूक जायेगी।\n*\tहम जिन्दगी में दो ही कारणों से असफल होते हैं। एक तो बिना विचारे हम कुछ काम कर जाते हैं और कुछ बेसिर- पैर के काम कर जाते हैं।\n* जिन्दगी का फलसफा एक पियानों की भांति माना गया है। सफेद स्वर सुख के द्योतक है और काले स्वर दुख की परिभाषा करते हैं। यदि दोनों स्वर ठीक से बजाए जाएं तो मधुर संगीत निकलता है।\n* हवा में उड़ता हुआ कागज अपने भाग्य के कारण उड़ता है परन्तु पक्षी अपनी ऊर्जा एवं परिश्रम के कारण उड़ जाता है। जिन्दगी में परिश्रम से आगे बढ़ा जा सकता है। पक्षी बनें, कागज मत बनें।\n* जिन्दगी के रंगमंच पर कभी रिहर्सल नहीं चलती- हर दिन एक नया और बढ़िया शो दें। यहां रिवाइंड नहीं होता अत: अपना बैस्ट शाट देवें और सफल हो जाए।\n* किसी से मुस्कान मत मांगें, परन्तु मुस्कान देने की कोशिश करें। प्यार न मांगें, वरन देवें। यह न कहें कि मैं आपके बिना नहीं रह सकता अपितु कहे- कि मैं आप ही के लिए जीवित हूं- यही आनन्द और उत्सव का रहस्य है।\nयदि जिन्दगी में कोई रूकावट आपके नीचे हैं तो उसके ऊपर से निकल जाएं- यदि आपके ऊपर रूकावट है तो उसके नीचे से सरक जाएं।\nPosted by help to people at 2:58 AM No comments:\nहंसकर देखिये, जिंदगी खिल उठेगी\nअंग्रेजी में एक कहावत है 'लाफ एंड द वर्ल्ड लाफ विद यू, वीप एंड यू वीप अलोन'। जी हां, रोने वाले का जीवन में कोई साथ नहीं और हंसने वाले को देखकर अनजान लोग भी बरबस ही उसकी ओर आकर्षित हो उठते हैं। हंसते-मुस्कुराते चेहरों को सब देखना पसंद करते हैं लेकिन मुंह लटकाये उदास झल्लाया हुआ चेहरा किस को अपनी ओर आकर्षित नहीं करता। फोटो खींचने के पहले आपसे 'चीज' इसीलिए बुलवाया जाता कि आपकी दंतपंक्ति झलकने लगे और मुस्कान से आपका चेहरा खिल उठे तथा आपको फोटो एक खुशनुमा यादगार बन जाए।\nप्रसन्नता हमें ईश्वर से वरदान के रूप में मिली है, इसकी महत्ता हमें समझानी चाहिए। कहते हैं 'एक तंदरूस्ती हजार नियामत' तंदुरूस्ती का राज प्रसन्न रहना भी है। अधिकतर बीमारियां मन की उपज या शरीर और मन की मिली-जुली 'साइकोसमेटिक' देना होती है जिसे प्रसन्न रहकर आसानी से दूर किया जा सकता है।\nयह सच है कि हमारे सुख और दुख बाहरी कम, भीतरी ज्यादा होते हैं यानी हमारा मन ही हमार सुख-दुख का आधार होता है। चित्त प्रसन्न रखने से दुख स्वत: ही दूर हो जाते हैं। प्रसन्नचित इंसान की बुध्दि भी अपनी पूरी क्षमता से कार्य करती है। दुखी मन होने पर सोचने समझने की बुध्दि भी क्षीण हो जाती है। भगवान कृष्ण ने भी गीता में कुछ इसी तरह की बात कही है। खुलकर ठहाका लगाने से दुख के घने बादल भी छंट जाते हैं, तनाव दूर हो जाता है। जिंदगी उसे प्यार लगने लगी है। निराश जीवन में आशा का संचार होने लगता है।\nजीवन में हर इंसान को कई तरह की समस्याओं का सामना करना पड़ता है। खासकर आज की भागदौड़, आपाधापी वाली जिंदगी में छोटे-बड़े से लेकर हर कोई तनावों से घिरा है। न केवल आज की समस्या बल्कि आने वाले कल की समस्या और असुरक्षा भी इंसान का चैन हर लेती है संभावित असंभावित सब तरह की समस्याएं मिलकर इंसान का जीना दूभर कर देती है। नतीजा होता है चेहरे पर पड़ती चिंता की रेखाएं और असमय पड़ती झुर्रियां।\nकहा भी गया है 'चिंता चिता समान' इस अग्नि में इंसान धीमे-धीमे सुलगता रहता है। नतीजतन उसे कई तरह के रोग लग जाते हैं। उच्च रक्त चाप दिल की बीमारी, मस्तिष्क के विकार इत्यादि। यही नहीं, चमड़ी के रोग तथा स्त्रियों में कुछ स्त्री रोग का कारण भी चिंता ही है। यह चिन्ता आधुनिक जमाने, आज के रहन सहन और सभ्यता की देन है। आज के भौतिक युग में पैसा ही हमारा भगवान बन गया है किस तरह ज्यादा से ज्यादा पैसा कमाया जाए, इसी निन्यानवे के फेर में हम जीवन की अमूल्य निधि 'हंसी' से हाथ धो बैठे हैं। आज सुख, संतोष, आनन्द इत्यादि जैसे ख्वाब की बातें बनकर रह गई हैं। अगर हम खुलकर हंस नहीं सकते, हमारी हंसी गायव हो गई है तो उस पैसे के ढेर का क्या लाभ, जिसकी हमें इतनी कीमत चुकानी पड़ी है।\nमिसेज राव जब शादी होकर नई-नई हमारी कालोनी में आई थी तो अपने हंसमुख और मिलनसार स्वभाव के कारण बहुत जल्दी लोकप्रिय हो गई। हर कोई उनसे दोस्ती करने को लालायित रहता है हर वक्त उनके घर मिलन जूलने वालों का तांता लगा रहता। धीरे-धीरे जब उनकी गृहस्थी ं बच्चे आए, कार्यभार तथा जिम्मेदारियां बड़ी तो वह गमगीन और चिड़चिड़ी सी रहने लगी। फिर एक साल उनके पति का प्रमोशन भी रूक गया। उन्होंने भी प्रमोशन न होने की बात को इतना महत्व दिया कि हर समय सोच में डूब रहने लगे। परिणामस्वरूप उन्हें उच्च रक्त चाप और हल्का सा दिल का दौरा भी पड़ गया। मिसेज राव अब पूरी तरह बदल चुकी थी। घिसे-पिटे रिकार्ड की तरह अपने घर के दुखड़े हर समय रोते रहने की उनकी आदत बन चुकी थी। आखिर कोई कहां तक उनके दुखड़े सुनता, सब लोग उनसे कन्नी काटने लगे। अब कोई उनके पास पांच मिनट भी नहीं बैठना चाहता था। पीठ पीछे सब कहते 'अरे! उसके पास बैठकर कौन अपना भेजा खराब करें।' यहा तक कि उनकी मेहरी भी जल्दी-जल्दी काम निपटाकर भागना चाहती क्योंकि जब और कोई नहीं सुनता तो वे उसे ही बिठाये रखती और अपने दिल की भड़ास निकालना चाहती।\nस्वास्थ्य के लिए हितकर\nदर असल यह एक दत की बात है, जैसी भी इंसान डाल ले। कई लोगों को हमेशा रोने के लिए एक कंधा चाहिए, वे यह भी नहीं देखते कि जिसके सामने हम आपना रोना रो रहे हैं, वो कितना हमारा अपना है। हमारा भला चाहने वाला है या सिर्फ हमारे पीछे हमारी हंसी ही उड़ाना जानता है। यदि आप उपरोक्त श्रेणी के लोगों मे नहीं आना चाहते, ऐसा नहीं बनना चाहते कि जिसे देखते ही उबने के डर से लोग किनारा करना चाहें तो जरूरी है कि आप शुरू से ही अपना स्वभाव हास्य-विनोदपूर्ण एवं आशावादी बनाएं। ऐसे इंसान के पास लोग गुड़ पर मक्खी की तरह मंडराएंगे। जीवन में सफलता प्राप्त करने के लिए प्रसन्नता निहायत जरूरी है। एक प्रसन्नचित व्यक्ति हर बात में उजला पत्र ही देखेगा तथा उसका व्यवहार सकारात्मक ही होगा। ऐसा व्यक्ति उत्साह से भरपुर जीवन में पराजय की कल्पना तक नहीं करता।\nउसका उत्साह उमंग एक जरबरदस्त भीतरी ताकत बन जाता है, जो उसे हर कार्य में सफल होने के लिए 'मोटीवेट' करता है। कहते हैं प्रसन्न रहने में ही चिंराय होने का राज छुपा है। हंसी इंसान के लिए सबसे अच्छी दवा है। अंग्रेजी मे कहावत है 'लाफ्टर इज द बेस्ट मेडिसन' यह दवा मुफ्त मिलती है हर समय हर जगह उपलब्ध है। मोटे लोग अक्सर खुशमिजाज और पतले-दुबले चिड़चिड़े व तुनकमिजाज पाए जाते हैं।\nशायद मोटे लोगों की सेहत का राज उनका खुशमिजाज रहना, हंसना और हंसाना ही है। खुलकर हंसने से हमारे फेफड़े ही नहीं बल्कि शरीर की छोटी से छोटी धमनी और रक्तवाहिनी भी प्रभावित होती है। उनमें लहर उठती है, खून का संचार बढ़ता है। इस तरह हम देखते हैं कि हंसी एक अच्छा व्यायाम भी हैं।\nडा. बैजामिन लिखते है, 'स्वास्थ्य की दृष्टि से हंसने की आदत डालना बड़ा महत्वपूर्ण है।'\nकुछ विद्वान डाक्टरों का कथन है कि हंसी की क्रिया के पश्चात शरीर को वैसी ही ताजगी और स्फूर्ति प्राप्त होती है, जैसी गहरी नींद सोन से।\nPosted by help to people at 12:04 AM No comments:


सपा के राजनीतिक नाटक के निहितार्थ - Pravakta.Com | प्रवक्‍ता.कॉम\nउत्तरप्रदेश सरकार के समक्ष पैदा हुआ संकट फिलहाल टलता हुआ दिखाई दे रहा है। परंतु इस सत्य को नकारा नहीं जा सकता कि सपा में एक छत्र राज करने वाले मुलायम परिवार का यह महाभारत मात्र परिवार के सदस्यों के स्वार्थ के कारण ही हुआ। एक तरफ मुलायम सिंह यादव के भाई शिवपाल सिंह का मोर्चा है, तो दूसरी तरफ प्रदेश के मुख्यमंत्री अखिलेश यादव हैं। मुख्यमंत्री अखिलेश यादव का साफ कहना है कि अगला विधानसभा चुनाव उनकी परीक्षा के तौर पर हो रहा है। इसलिए टिकट बांटने का अधिकार उन्हें दिया जाए। उनका यह कहना एक प्रकार से ठीक भी है। क्योंकि प्रदेश में सरकार उनके नेतृत्व में संचालित हो रही है और प्रदेश की जनता सरकार के कामकाज के आधार पर ही यह तय करेगी कि वोट किसे देना है।\nसमाजवादी पार्टी को केवल एक परिवार की पार्टी माना जाए तो कोई अतिशयोक्ति नहीं कही जाएगी। क्योंकि वर्तमान में मुलायम परिवार के सभी सदस्य किसी न किसी राजनीतिक लाभ के पद पर आसीन हैं। प्रदेश के लाकसभा सांसदों पर केवल उन्हीं के परिवार का कब्जा है। मुलायम सिंह यादव परिवार के अन्य किसी समाज के सपा नेता का पार्टी में कोई प्रभावशाली आधार नहीं है। ऐसे में यह कहा जाना सर्वथा उचित ही है कि उत्तरप्रदेश की सरकार केवल एक ही परिवार तक ही सीमित है।\nसमाजवादी पार्टी में चाचा के रुप में स्थापित हो चुके शिवपाल यादव ने आखिरकार अपनी राजनीतिक चालों से मुलायम सिंह को मना ही लिया। और इसके बाद फिर से वही होने जा रहा है, जिसे शिवपाल के भतीजे अखिलेश नहीं चाहते थे। ऐसे में सवाल यह उठता है कि क्या प्रदेश में अखिलेश केवल नाम के ही मुख्यमंत्री बनकर रह गए हैं। मुख्यमंत्री अखिलेश ने यह स्वयं स्वीकार किया है कि सरकार में केवल वही होता है जैसा नेताजी यानी मुलायम सिंह चाहते हैं। फिर एक सवाल यह उभरता है कि अखिलेश को बच्चा समझने वाले मुलायम और उनके भाइयों के लिए मुख्यमंत्री की कोई हैसियत ही नहीं है। उत्तरप्रदेश का यादवी महाभारत फिलहाल टल गया है, लेकिन अभी संघर्ष का दौर बाकी है। चुनाव के समय परिवार के सदस्य अपने समर्थकों को टिकट दिलाने के लिए जोर आजमाइश करेंगे, इसके बाद फिर से महाभारत होने की संभावना भी बनती हुई दिखाई दे सकती है।\nउत्तरप्रदेश में सत्तारूढ़ यादव परिवार का विचार करें तो मुलायम सिंह यादव का परिवार सत्ता का अधिकार प्राप्त समृद्ध और शक्तिशाली परिवार है। मुलायम सिंह सत्तारूढ़ पार्टी के मुखिया हैं, समाजवादी पार्टी को देश के सबसे बड़े राज्य उत्तरप्रदेश की सत्ता तक पहुंचाने का श्रेय मुलायम सिंह को है। बेटा अखिलेश मुख्यमंत्री हैं, भाई शिवपाल प्रभावी मंत्री रहे हैं आगे भी बने रहेंगे। उन्हें पार्टी का स्तंभ माना जाता है। बहू और भतीजे भी सांसद हंै। क्षेत्रीय राजनीति में सबसे शक्तिशाली परिवार मुलायम सिंह का है। जो शिखर पर होता है, उसे नीचे आना होता है। यही स्थिति मुलायम के परिवार की है। अखिलेश के चाचा और मुलायम के भाई शिवपाल ने नाराज होकर मंत्री और सपा के प्रदेश अध्यक्ष पद से इस्तीफा दे दिया था। लम्बे समय तक मनाने का दौर चला। इस प्रक्रिया के तहत सपा की सरकार फिर से उसी रास्ते पर चलने को तैयार हो गई, जिससे परहेज किया जा रहा था। समाजवादी पार्टी के इस पूरे घटनाक्रम में परदे के पीछे से भूमिका का निर्वाह कर रहे कई नेता जिम्मेदार माने जा रहे हैं। अपने आपको केवल मुलायमवादी मानने वाले राज्यसभा सांसद अमरसिंह वर्तमान राजनीति के माहिर खिलाड़ी के तौर पर माने जाते हैं। बात तो यह भी सामने आई है कि अमर सिंह ने मुलायम सिंह को कई बार बचाया है। उसी बचाने के उपहार स्वरुप उन्हें फिर से सपा की ओर से राज्यसभा में भेजा गया है। इस परिवार की कलह की पटकथा लिखने का कारण हाल ही में सपा में वापस आए अमरसिंह को ही बताया जाता है।\nफिलहाल राजनीतिक कारणों से चाहे शिवपाल मान जाएं, लेकिन मन में जो द्वेष और दरार पैदा हुई है, उसे सरलता से मिटाना कठिन है। टिकट वितरण में भी खींचतान हो सकती है। कुछ मिलाकर इस परिवार के कलह का असर चुनाव पर भी हो सकता है। विपक्ष इस कलह को अपने पक्ष में भुनाने की कोशिश करेगा। भारतीय राजनीति की विडंबना है कि चुनावी माहौल में आम आदमी को केवल वोट माना जाता है। प्रशासन में अराजक स्थिति हो जाती है, वैसे भी उ.प्र. की अखिलेश सरकार सांप्रदायिक सद्भाव बनाए रखने में सफल नहीं है। वहां सबसे अधिक सांप्रदायिक संघर्ष की घटनाएं हुई हैं। अब देखना यह है कि इस सत्तारूढ़ परिवार के महाभारत को रोकने में कितनी सफलता मिलेगी?\nसपा की राजनीतिक लड़ाई के चलते मुख्यमंत्री अखिलेश की कतई नहीं चली। उन्होंने भ्रष्टाचार के आरोप के चलते जिस गायत्री प्रजापति को मंत्री पद से बर्खास्त किया था। उसी भ्रष्टाचारी मंत्री को फिर से मंत्रिमंडल में लाने की कवायद होने लगी है। कहा यह जा रहा है कि गायत्री प्रजापति के पास ऐसे सारे प्रमाण मौजूद हैं, जो सपा को नंगा करने के लिए काफी है, लेकिन यह केवल कयास भर हैं। पीछे की कहानी कुछ और भी हो सकती है। पर सवाल तो यही है कि एक भ्रष्टाचारी मंत्री को हटाने के बाद चार दिन में ही वह ईमानदार कैसे हो गया। हो सकता है कि गायत्री प्रजापति सपा के कद्दावर मंत्री शिवपाल के इशारे पर ही सारे काम करते रहे हों, उनकी वापसी के लिए प्रयास करने के लिए उनका ही हाथ हो।\nअब सवाल है मुलायम कुनबे में आगे क्या? क्या शिवपाल पार्टी में विभाजन करवाएंगे? अखिलेश सरकार को स्थिर करवाएंगे? याकि किसी विरोधी पार्टी का दामन थाम लेंगे? या अभी भी मुलायम सिंह उनको मना लेंगे? जिस तरह मुख्यमंत्री अखिलेश यादव ने गुरुवार को पार्टी के राज्यसभा सांसद अमर सिंह पर गोला दागा, उससे सारे वरिष्ठ नेता उनके पाले में आ खड़े हुए।\nमुलायम के घर जाकर मुख्यमंत्री अखिलेश यादव ने साफ तौर पर कह दिया कि वे सरकार में अभी सफाई करेंगे। बताया जा रहा है अगर शिवपाल सिंह ने अखिलेश सरकार को अस्थिर करने की कोशिश की तो संभव है अखिलेश विधानसभा भंग करवा चुनाव की सिफ ारिश कर सकते हैं। ऐसे में संभव है कि अखिलेश कार्यवाहक मुख्यमंत्री के रूप में वे जनता के समक्ष दोबारा जनादेश लाने की रणनीति बनाएं।\nTags: Akhilesh yadav, Featured, political drama of SP, Shivpal Yadav, अमरसिंह, राजनीतिक नाटक, सपा\nNext केसर की क्यारी में बारूदी गंध